
Vadovaudamasi Lietuvos Respublikos vietos savivaldos įstatymo 6 straipsnio 5 ir 8 punktais bei 7 straipsnio 7 punktu, Lietuvos Respublikos švietimo įstatymo 58 straipsnio 1 dalies 1 ir 3 punktais ir Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“, Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, Birštono savivaldybės taryba  n u s p r e n d ž i a:
1. Patvirtinti Birštono savivaldybės mokyklų tinklo pertvarkos 2022–2026 metais bendrąjį planą (pridedama).
2. Įpareigoti Birštono savivaldybės administraciją vykdyti savivaldybės mokyklų veiklos stebėseną bei mokinių skaičiaus pokyčius ir, esant būtinybei, teikti Birštono savivaldybės tarybai pasiūlymus dėl Birštono mokyklų tinklo pertvarkos 2022–2026 metais koregavimo.
	


	Savivaldybės merė
	                            Nijolė Dirginčienė





PATVIRTINTA
Birštono savivaldybės tarybos
2022 m. kovo 24 d. sprendimu 
Nr.TSE-42

BIRŠTONO SAVIVALDYBĖS MOKYKLŲ TINKLO PERTVARKOS 
2022–2026 METAIS BENDRASIS PLANAS
I. ĮVADAS
Sparti visuomenės gyvenimo kaita – reiškinys, kuris jaučiamas visose veiklos srityse, o ypač švietimo sistemoje. Besikeičiančios technologijos, spartėjantis gyvenimo tempas, nenumatyti veiksniai dėl žmonių judumo, ligų ir kt. reikalauja nuolatinai ir nuosekliai vykdomų švietimo sistemos pokyčių. Švietimo sistema turi paruošti mokinius veiksmingai gyventi ir kurti rinkos sąlygomis besikeičiančioje visuomenėje. Pagrindinė švietimo sistemos paskirtis – teikti kokybiškas švietimo paslaugas, užtikrinti kokybišką švietimo programų įgyvendinimą, įgalinančių ateities visuomenę sėkmingai veikti. Švietimo siekis ir paskirtis yra ne tik kuo aukštesni mokinių pasiekimų rezultatai, bet ir kuo didesnis visuomenės raštingumas, t. y. kuo didesnis išsilavinimą įgijusių gyventojų skaičius. 
Keliami vis didesni reikalavimai ugdymo organizavimo kokybei, švietimo pagalbos paslaugų teikimui, mokyklų veiklai ir aptarnavimui. Siekiama, jog švietimo sistemoje būtų įgyvendintas socialinis teisingumas, lygios galimybės, veiksmingumas, būtų atsakingas valdymas ir aukšta darbo kokybė, o drauge ir racionaliai panaudojami turimi ištekliai. Optimalus sutvarkytas mokyklų tinklas savivaldybėje sudaro sąlygas kiekvienam mokiniui patogiai ir greitai pasiekti modernią ir šiuolaikišką, tinkamai aprūpintą mokymo priemonėmis mokyklą, gebančią sukurti jaukią mokymosi aplinką, suburti profesionalius mokytojus ir kitus darbuotojus, galinčius mokiniams padėti įgyti kokybišką išsilavinimą. 
Tuos reikalavimus ir siekinius sėkmingai bei efektyviai galima įgyvendinti tuomet, kai yra sureguliuotas mokyklų tinklas. Be to, mokyklų kaitai ir tinklo pokyčiams nuolat įtaką daro vis dar mažėjantis mokinių skaičius bei naujos gyvenimo realijos.
Siekiama įgyvendinti esminį tikslą – turėti mokyklas, kurios užtikrintų kokybišką ugdymą, t. y. – kiekvienam besimokančiam būtų suteiktos kuo aukštesnės kokybės, leidžiančios sėkmingai toliau mokytis kitose mokyklose, profesionalios paslaugos ir sudaryta saugi aplinka mokykloje. Tai gali užtikrinti tik šiuolaikiška, gerai aprūpinta naujausiomis mokymo priemonėmis mokykla, turinti aktyvius ir naujovių ieškančius bei jas įgyvendinančius pedagogus, sveikatai saugią aplinką ir sutvarkytą edukacinę bei sporto bazę.
Lietuvoje mokyklų tinklo pertvarka vyksta jau daugelį metų. Šiai pertvarkai įtaką daro spartus mokinių skaičiaus mažėjimas, nuolatinis naujų technologijų atsiradimas, valstybės keliami vis didesni reikalavimai ugdymui, o ypač – skiriamų lėšų dydis. Birštono savivaldybės mokyklų tinklo kaitą lemia ne tik bendri visai šaliai veiksniai (socialinė-ekonominė infrastruktūra, demografinė situacija ir valstybės švietimo politika), bet ir išskirtinė savivaldybės geografinė padėtis ir joje esančių mokyklų pasiskirstymas. 
Birštono savivaldybės mokyklų tinklo pertvarkymo 2022–2026 metais bendrojo tinklo pertvarkos plano (toliau – Bendrasis planas) paskirtis – atlikti Birštono savivaldybės mokyklų tinklo pertvarkymo 2016–2020 metais bendrojo plano įgyvendinimo analizę ir numatyti tinklo pertvarkos priemones 2022–2026 metų laikotarpiui, kurios leistų sėkmingiau įgyvendinti formaliojo ir neformaliojo švietimo reikalavimus, ugdymo programas, nuolat atnaujinti mokymosi bazę, optimaliai sureguliuoti mokinių skaičių klasėse, tvarkyti mokinių vežiojimo reikalus, spręsti mokytojų įdarbinimo problemas, prognozuoti nenaudojamų pastatų ar patalpų pritaikymą kitoms reikmėms. Bendrasis planas įteisins siekiamybę, kad visi mokiniai gautų aukštos kokybės ugdymo paslaugas, reikiamą psichologinę, socialinę, specialiąją ir profesinio informavimo pagalbą bei sėkmingai įgytų pageidaujamą išsilavinimą. Birštono savivaldybės (toliau – Savivaldybė) mokyklų tinklo pertvarkos 2022–2026 metų bendrasis planas (toliau – Tinklo planas) tai – Savivaldybės mokyklų, teikiančių ikimokyklinį, priešmokyklinį, pradinį, pagrindinį ir vidurinį išsilavinimą, pertvarkos trumpalaikė strategija, kuria siekiama sukurti efektyvumo, prieinamumo ir kokybės reikalavimus atitinkantį mokyklų tinklą Savivaldybėje, pakankamai turėti ikimokyklinio, priešmokyklinio, pradinio, pagrindinio, vidurinio ir neformaliojo švietimo programų teikėjų, sudaryti kokybiškas sąlygas visiems vietos bendruomenės nariams ugdytis ir užtikrinti pedagoginę, psichologinę, specialiąją ir socialinę pedagoginę pagalbą. Tinklo planas yra skirtas mokymo ir mokymosi kokybei mokyklose gerinti, švietimo prieinamumui užtikrinti skirtingo amžiaus ir socialinių grupių asmenims pagal bendrojo ugdymo mokyklų ir neformaliojo švietimo programas, didinti mokyklų ekonomiškumą, laiduoti sveiką mokymosi aplinką ir saugų kelią į mokyklą. 
Birštono savivaldybės bendrojo ugdymo mokyklų tinklo pertvarka 2016–2020 metais buvo nuosekliai įgyvendinama pagal Birštono savivaldybės mokyklų tinklo pertvarkos 2016-2020 m. bendrąjį planą, patvirtintą Birštono savivaldybės tarybos 2016 m. kovo 4 d. sprendimu Nr. TS-21 „Dėl Birštono savivaldybės mokyklų tinklo pertvarkos 2016-2020 m. bendrojo plano patvirtinimo“. Vadovaujantis Valstybinės švietimo strategijos 2003–2012 metų nuostatomis 2016–2020 m. mokyklų tinklo pertvarkos bendrasis planas, nuolat buvo tikslinamas ir koreguojamas atsižvelgiant į besikeičiančią situaciją. Savivaldybės administracijos Švietimo, kultūros ir sporto skyrius kasmet tyrė mokinių skaičiaus pokyčius ir įstaigų veiklos tendencijas bei rengė Birštono savivaldybės tarybai sprendimų projektus dėl grupių ir klasių komplektavimo mokyklose bei įstaigų pertvarkos ir tinklo pertvarkos planuose numatytų priemonių tikslinimo. 
Rengiant mokyklų tinklo pertvarkos planą, vadovaujamasi Lietuvos Respublikos švietimo įstatymu, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768, ir įstatymų, lydimųjų teisės aktų reikalavimais. Svarbus tinklo pertvarkos plano rengimo aspektas yra Birštono savivaldybės siekis dalyvauti Tūkstantmečio mokyklų programoje ir atitiktis programos 23.1. papunktyje nustatytam reikalavimui. Valstybinė švietimo politika bei kintanti padėtis sąlygoja būtinybę planuoti tolesnę mokyklų tinklo pertvarką, parengtą ir grįstą tinklaveika mokykloje ir tarp mokyklų, mokyklos bendruomenės narių atvirumu kitoms mokykloms, partnerysčių stiprinimu,  bendradarbiavimo ir dalijimosi žiniomis, patirtimis formų, įgalinančių ir kitas savivaldybės ar kitų savivaldybių teritorijoje veikiančių mokyklų tobulėjimu, plėtra.
2022–2026 m. Birštono savivaldybės mokyklų tinklo pertvarkos planas buvo pradėtas rengti 2022 m. pradžioje. Birštono savivaldybės administracijos Švietimo, kultūros ir sporto skyrius rinko ir apdorojo statistinius duomenis, juos analizavo ir vertino ugdymo organizavimo ir įstaigų veiklos perspektyvas. Birštono savivaldybės mokyklų tinklo pertvarkos 2022–2026 metų bendrojo plano projektą parengė Švietimo, kultūros ir sporto skyrius. Projektas aptartas su ugdymo įstaigų vadovais ir pavaduotojais ugdymui. Birštono savivaldybės mokyklų tinklo pertvarkos 2022-2026 metais bendrojo plano projektas paviešintas ir įkeltas į Birštono savivaldybės svetainę, taip pat jis paskelbtas ir Teisės aktų projektų informacinėje sistemoje TAIS. Visuomenė turi galimybes susipažinti su plane pateiktais duomenimis bei numatomomis plano įgyvendinimo priemonėmis.    
DEMOGRAFINIS IR SOCIALINIS EKONOMINIS ŠVIETIMO POREIKIŲ TENKINIMO KONTEKSTAS 
Pagal statistinius duomenis 2021 m. Birštono savivaldybėje gyveno 4422 gyventojai (žr. 1 lentelę ir 1 pav.). 
1 lentelė. Gyventojų, deklaravusių savo gyvenamąją vietą, skaičius Birštono savivaldybėje 2017–2021 m.
	Metai
	2017 m.
	2018 m.
	2019 m.
	2020 m.
	2021 m.

	Birštono savivaldybėje 
iš viso
	4651
	4566
	4501
	4484
(iš jų 16 įtraukti į gyv. vietos neturinčių asmenų
apskaitą
	4422
(iš jų 16 įtraukti į gyv. vietos neturinčių asmenų
apskaitą

	Birštono mieste
	2807
	3349
	3317
	3304
	3262

	Birštono seniūnijoje
	1844
	1191
	1184
	1180
	1160


Per pastaruosius penkerius metus (2017–2020 m. laikotarpyje) gyventojų skaičius savivaldybėje nuosekliai mažėjo ir sumažėjo 229 gyventojais, vidutiniškai po 46 gyventojus per metus.  Birštono mieste gyventojų skaičius padidėjo, tačiau gana ženkliai gyventojų skaičius sumažėjo Birštono seniūnijoje (kaimiškoje vietovėje).

1 pav. Gyventojų, deklaravusių savo gyvenamąją vietą, skaičius Birštono savivaldybėje 2017–2021 m. 


2 lentelė. Gyventojų, deklaravusių savo gyvenamąją vietą Birštono savivaldybėje, skaičius pagal amžiaus grupes 2021 m.
	 
	 
	Vyrų
	Moterų
	Iš viso:

	1.
	iki 7 metų
	115
	112
	227

	2.
	nuo 7 metų iki 16 metų
	163
	170
	333

	3.
	nuo 16 metų iki 18 metų
	34
	32
	66

	4.
	nuo 18 metų iki 25 metų
	138
	124
	262

	5.
	nuo 25 metų iki 45 metų
	563
	514
	1077

	6.
	nuo 45 metų iki 65 metų
	629
	752
	1381

	7.
	nuo 65 metų iki 85 metų
	332
	578
	910

	8.
	nuo 85 metų
	26
	124
	150

	9.
	iš viso:
	2000
	2406
	4406



 	Iš pateiktų duomenų matome, kad didžiausias gyventojų skaičius Birštono savivaldybėje yra 25 metų iki 45 metų amžiaus grupėje ir 65 metų iki 85 metų amžiaus grupėje. Tuo tarpu nepilnamečių, t. y. mokyklinio amžiaus, gyventojų skaičius yra 626 gyventojai, t. y. 14,2 proc. nuo bendro gyventojų skaičiaus. 

2 pav. Gyventojų, deklaravusių savo gyvenamąją vietą Birštono savivaldybėje, skaičius pagal amžiaus grupes 2021 m.

Demografinė padėtis Birštono savivaldybėje: 2019 m. – registruota 37 gimimai ir 226 vaikai iki 7 metų deklaruoti Birštono savivaldybėje; 2020 m. – registruotas 41 gimimas ir 239 vaikai iki 7 metų deklaruoti Birštono savivaldybėje; 2021 m. – registruota 28 gimimai (š. m. lapkričio 10 d. Teisės ir civilinės metrikacijos skyriaus duomenys).
2021 m. gruodžio 31 d. Birštono savivaldybėje registruoti 167 bedarbiai (plg. su 2020 metų gruodžio 31 d. – 290  bedarbių, 2019 metais – 165, 2018 metais – 155 bedarbiai). Jų skaičius per paskutinius metus tai mažėjo, tai didėjo. Vidutinis metinis bedarbių skaičius nuo darbingo amžiaus gyventojų 2021 metais buvo 9,9 proc. (plg. su 2020 metais – 8,9 proc., 2019 metais – 6,9 proc., 2018 metais – 6,0 proc.). 
2021 metais savarankiškai Savivaldybės funkcijai – piniginei socialinei paramai (socialinėms pašalpoms, būsto šildymo išlaidų, išlaidų geriamam ir karštam vandeniui kompensacijoms, vienkartinėms tikslinėms pašalpoms, kredito ir palūkanų kompensacijoms) išmokėta 197 243 eurai (plg. 2020 m. – 144 880 eurų)
2021 metais nemokamą maitinimą gavo 197 Birštono savivaldybės mokyklose besimokantys mokiniai, kuriems buvo skirta 40 808,08 Eur iš Valstybės biudžeto lėšų (plg. su 2020 metais – 161 mokinys, kuriems buvo skirta 21945,62 Eur iš Valstybės biudžeto lėšų). 2021 metais nemokamą maitinimą gavusių mokinių, kuriuos augina socialinę pašalpą gaunantys asmenys, buvo 15. 
2021 metais paramą mokinio reikmėms įsigyti gavo 49 mokiniai, kuriems buvo skirta 3920 Eur iš Valstybės biudžeto lėšų (plg. su 2020 metais – 54 mokiniai, kuriems buvo skirta 4104 Eur iš Valstybės biudžeto lėšų).
Didesnį nemokamą maitinimą 2021 metais gavusių mokinių skaičių lėmė įsigalioję Socialinės paramos mokiniams įstatymo pakeitimai. Nuo 2021 m. sausio 1 d. teisę į nemokamus pietus nevertinant pajamų įgijo vaikai, ugdomi pagal priešmokyklinio ugdymo programą, o nuo 2021 m. rugsėjo 1 d. – ir mokiniai, besimokantys pagal pradinio ugdymo programą 1-2 klasėje, kuriems nemokami pietūs skiriami nevertinant šeimos gaunamų pajamų be atskiro tėvų (globėjų) prašymo. Nemokamai maitinamų mokinių dalis (proc.) Birštono savivaldybėje 2021 m. – 13,3 proc.  
Per 2021 metus 1 vaikui buvo nustatyta laikinoji globa (rūpyba) Globos centre globotoju paskiriant budintį globotoją. 2021 m. nė vienam vaikui nenustatyta nuolatinė globa (rūpyba). Birštono savivaldybėje su socialinę riziką patiriančiomis šeimomis dirbamas aktyvus prevencinis darbas, todėl laikinoji globa vaikams nustatoma gana retai. Iš viso savivaldybėje yra du vaikai, kuriems nustatyta nuolatinė globa artimų giminaičių šeimoje. Savivaldybėje yra trys globėjai, globojantys keturis vaikus, trys iš jų yra artimi giminaičiai. Iš keturių mūsų savivaldybėje globojamų vaikų tik vienas, kuriam nuolatinė globa nustatyta mūsų savivaldybės.  Kitas mūsų savivaldybės vaikas nuolatinėje globoje yra globojamas kitoje savivaldybėje.  
Vidutinis Birštono savivaldybės gyventojo darbo užmokestis 2020 m. – 689 Eur per mėnesį, 2021 m. – 766 Eur per mėnesį. Savivaldybės darbingo amžiaus gyventojų, neturinčių darbo dalis 2020 m. 6,4 proc., 2021 m. - 8,9 proc. 

II. ŠVIETIMO BŪKLĖS ANALIZĖ IR RAIDOS PROGNOZĖS

1. Mokyklų tinklo pertvarkymo plano 2016–2020 m. įgyvendinimo būklė. 
Birštono savivaldybėje mažėjant mokyklinio amžiaus vaikų skaičiui, keitėsi mokyklų statusas ir dydis. Lyginant 2016 m. rugsėjo 1 d. ir 2021 m. rugsėjo 1 d. duomenis, švietimo įstaigų skaičius nepakito – 4 švietimo įstaigos. 
2016–2020 metais Birštono savivaldybė vykdė darbus, numatytus Birštono savivaldybės mokyklų tinklo pertvarkos 2016–2020 m. bendrajame plane, patvirtintame Birštono savivaldybės tarybos 2016 m. kovo 4 d. sprendimu Nr. TS-21 „Dėl Birštono savivaldybės mokyklų tinklo pertvarkos 2016–2020 m. bendrojo plano patvirtinimo“ (žr. 3 lentelę).
[bookmark: _Ref68259968]3 lentelė. Atlikti mokyklų tinklo pertvarkos darbai.
	Metai
	Veiklos

	2016
	Mokyklų tinklo pertvarkos priemonės nebuvo numatytos ir nebuvo vykdomos.

	2017
	Įvykdyta Birštono vienkiemio darželio-mokyklos vidaus struktūros pertvarka. Mokykla iš bendrojo ugdymo įstaigos pertvarkyta į ikimokyklinio ugdymo įstaigą - Birštono lopšelį-darželį „Giliukas“, kuris įgyvendina ikimokyklinio ir priešmokyklinio ugdymo programas. Pradinio ugdymo programa šioje įstaigoje nebevykdoma. 

	2018
	Mokyklų tinklo pertvarkos priemonės nebuvo numatytos ir nebuvo vykdomos.

	2019
	Vykdyta  Birštono savivaldybės mokyklų tinklo pertvarkymo 2012–2015 metais bendrojo plano rezultatų rodiklių vykdymo stebėsena.

	2020
	Vykdyta  Birštono savivaldybės mokyklų tinklo pertvarkymo 2012–2015 metais bendrojo plano rezultatų rodiklių vykdymo stebėsena.

	2021
	Išplėtotas priešmokyklinio ir ikimokyklinio ugdymo paslaugų teikimas. Nuo 2021 m. rugsėjo 1 d. Birštono lopšelis-darželis „Giliukas“ veiklą organizuoja atnaujintose moderniose ugdymui pritaikytose patalpose. 
Vyksta pasirengimas įtraukiajam ugdymui.


[bookmark: _Ref68259973]
Birštono savivaldybės mokyklų tinklas yra sutvarkytas, gyventojams sudarytos galimybės tenkinti ugdymo(si) poreikius pagal visas formaliojo švietimo, formalųjį švietimą papildančias neformaliojo švietimo ir neformaliojo vaikų švietimo programas, užtikrintas jų prieinamumas. Dviem pamainomis dirbančių mokyklų savivaldybėje nėra. Ikimokyklinio ir priešmokyklinio ugdymo poreikiai tenkinami visiškai. 
 Pagal ŠVISe pateiktą informaciją ikimokyklinio ugdymo įstaigų nelankančių 2–5 metų amžiaus vaikų,  kurie privalo lankyti ikimokyklinio ugdymo mokyklą, Birštono savivaldybėje nėra. Šiuo metu Birštono savivaldybėje yra penki socialinę riziką patiriančiose šeimose augantys 2-5 metų amžiaus vaikai. Visi šie vaikai lanko ikimokyklinę įstaigą.
4 lentelė. 2021-2022 m. m. ikimokyklinę įstaigą lankantys vaikai:
	Gimimo metai
	2016 m. (5 m.)
	2017 m. (4 m.)
	2018 m. (3 m.)
	2019 m. (2 m.)
	2020 m. (1 m.)

	Vaikų skaičius
	52
	26
	17
	42
	9



Pagal 2021 m. pateiktus prašymus priimti vaiką į ikimokyklinę įstaigą, į Birštono savivaldybės ikimokyklines įstaigas priimti visi 2-5 metų vaikai. 
5 lentelė. Švietimo įstaigų skaičiaus pokytis Birštono savivaldybėje 
	Ugdymo įstaigos
	2015 
	2016 
	2017
	2018
	2019
	2020

	Lopšelis-darželis
	1
	1
	1
	2
	2
	2

	Mokykla-darželis 
	1
	1
	1
	-
	-
	-

	Gimnazija (skyriai)
	1 
	1
	1
	1
	1
	1

	Neformaliojo švietimo įstaigos
	1
	1
	1
	1
	1
	1

	Iš viso:
	
	
	
	
	
	



Birštono savivaldybės administracijos Švietimo, kultūros ir sporto skyrius kasmet atliko mokyklų ugdytinių bei mokinių skaičiaus pokyčių stebėseną ir inicijavo siūlymus Savivaldybės tarybai dėl mokyklų pertvarkos, grupių ir klasių komplektavimo. 
Birštono mokyklų tinklo pertvarkos 2016–2020 metais neįgyvendintų numatytų priemonių nėra. Iš esmės visi numatyti tinklo pertvarkos veiksmai buvo atlikti. Šiuo metu mokyklų tinklas sutvarkytas, tačiau mažėjantis vaikų skaičius sudaro prielaidas vykdyti nuolatinę ir nuoseklią tinklo pertvarkos plano įgyvendinimo būklės stebėseną ir, esant poreikiui, naujai rengiamame tinklo pertvarkos plane numatyti priemones pradinio ir pagrindinio ugdymo programas įgyvendinančių mokyklų tinklui optimizuoti. 
2. Ugdymosi poreikių tenkinimo būklės kontekstas. 
Nuo 2021–2022 m. m. pradžios Birštono savivaldybės bendrojo ugdymo ir ikimokyklinio ugdymo mokyklų tinklas: 1 gimnazija – bendrojo ugdymo mokykla, 2 lopšeliai-darželiai – ikimokyklinio ugdymo mokyklos, 1 neformaliojo švietimo įstaiga. Savivaldybės bendrojo ugdymo mokykloje – Birštono gimnazijoje sudarytos galimybės vykdyti ne tik vidurinio ugdymo ir pagrindinio ugdymo programos II dalį, bet ir pradinio programą bei pagrindinio ugdymo programos I dalį.
Mokyklos nelankantiems ikimokyklinio amžiaus vaikams ir jų tėvams mokyklos pagal galimybes teikia švietimo pagalbos specialistų paslaugas ir konsultacijas dėl ugdymo. Nuo 2020 m. birželio mėnesio tėvams sudarytos sąlygos ugdyti vaikus šeimoje. Trys mokyklos yra įtrauktos į Birštono savivaldybės administracijos direktoriaus 2021 m. gruodžio 1 d. įsakymu Nr. 6.4.E.)-AVE-00350 „Dėl Mokyklų, padedančių tėvams (globėjams, rūpintojams) organizuoti vaikų ugdymą (ugdymąsi) šeimoje pagal priešmokyklinio, pradinio, pagrindinio, vidurinio ugdymo bendrąsias programas sąrašo patvirtinimo“, patvirtintą Mokyklų, padedančių tėvams (globėjams, rūpintojams) organizuoti vaikų ugdymą (ugdymąsi) šeimoje pagal priešmokyklinio, pradinio, pagrindinio, vidurinio ugdymo bendrąsias programas sąrašą ir šioms švietimo įstaigoms suteikti įgaliojimai teikti šias švietimo paslaugas (žr. 4 lentelę).
[bookmark: _Ref68260257]6 lentelė. Mokyklų, padedančių tėvams (globėjams, rūpintojams) organizuoti vaikų ugdymą (ugdymąsi) šeimoje pagal priešmokyklinio, pradinio, pagrindinio, vidurinio ugdymo bendrąsias programas, sąrašas. 
	Eil. Nr.
	Mokyklos pavadinimas
	Programos, kurioje organizuojamas vaikų ugdymas (ugdymasis) šeimoje, pavadinimas

	1.
	Birštono vaikų lopšelis-darželis „Vyturėlis“
	Priešmokyklinio ugdymo programa 

	2.
	Birštono lopšelis-darželis „Giliukas“
	Priešmokyklinio ugdymo programa 

	3.
	Birštono gimnazija  
	Pradinio ugdymo programa, pagrindinio ugdymo programa (I ir II dalis), vidurinio ugdymo programa



Mokyklų veiklos ir ugdymo proceso pokyčiams įtakos turėjo 2020 m. netikėtai prasidėjusi pasaulinė pandemija ir užklupęs karantinas, kuris paskatino ir pagreitino mokyklų ugdymo proceso organizavimo pokyčius, pradėta organizuoti ugdymo procesą nuotoliniu būdu. Mokyklos ruošėsi beveik visus metus, persiorientavo. Vadovaujantis Mokymo nuotoliniu ugdymo proceso organizavimo kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl mokymo nuotoliniu ugdymo proceso organizavimo būdu kriterijų aprašo patvirtinimo“, mokyklos, ketinančios vykdyti mokymą nuotoliniu ugdymo proceso organizavimo būdu, įsivertino mokyklos galimybes vykdyti nuotolinį mokymą pagal šiame apraše nustatytus kriterijus. 
Neformaliojo vaikų švietimo ir (ar) formalųjį švietimą papildančio ugdymo programas (toliau – NVŠ) savivaldybėje įgyvendina bendrojo ugdymo, neformaliojo vaikų švietimo mokyklos, kiti NVŠ teikėjai. Nuo 2015 m. spalio 1 d. skiriamos neformaliajam vaikų švietimui lėšos (vienam mokiniui 15 eurų per mėnesį), tai yra speciali tikslinė valstybės dotacija Savivaldybei, siekiant didinti vaikų, ugdomų pagal NVŠ programas, skaičių. Savivaldybė, skirstydama NVŠ lėšas, siekia, kad NVŠ dalyvaujančių vaikų skaičius padidėtų maksimaliai, būtų užtikrinta NVŠ programų įvairovė, kokybė ir prieinamumas. 2021-2022 m. savivaldybėje įgyvendinamos 4 neformaliojo vaikų švietimo programos. Birštono sporto centras įgyvendina programą „Mokomės plaukti", VšĮ „Išmanūs finansai“ – programą „Išmanių finansų laboratorija", VšĮ „Būk saugus“ – programą „Saugus vaikas“ ir VšĮ šokių studija „Imperium“ – programą „Gatvės šokiai“. NVŠ veiklose dalyvauja 105 vaikai. Skirtas finansavimas iš valstybės biudžeto 2021 m. – 26000 Eur, 2022 m. – 21600 Eur. 
Siekiant užtikrinti suaugusiųjų neformaliojo švietimo ir tęstinio mokymosi prieinamumą ir sukurti darniai veikiančią mokymosi visą gyvenimą sistemą Birštono savivaldybėje parengtas ir yra įgyvendinamas Birštono savivaldybės jaunų žmonių (nedirbančių, nesimokančių ir mokymuose nedalyvaujančių) ir kito neformalaus suaugusiųjų švietimo bei tęstinio mokymosi veiksmų planas 2017–2020 m.. patvirtintas 2017 m. kovo 21 d. Birštono savivaldybės sprendimu Nr. TS-43 „Dėl Birštono savivaldybės jaunų žmonių (nedirbančių, nesimokančių ir mokymuose nedalyvaujančių) ir kito neformalaus suaugusiųjų švietimo bei tęstinio mokymosi veiksmų plano 2017–2020 m. patvirtinimo ir jo įgyvendinimo koordinatoriaus skyrimo“. 
Plano įgyvendinimą koordinuoja Birštono viešoji biblioteka, veiklose dalyvauja neformaliojo švietimo teikėjai: Trečiojo amžiaus universitetas (TAU), Birštono muziejus, Birštono  sporto centras, Birštono kultūros centras, Birštono meno mokykla ir kiti neformaliojo suaugusiųjų švietimo teikėjai.
Birštono savivaldybėje nėra švietimo pagalbos įstaigos. Pagal pasirašytą sutartį tarp Birštono savivaldybės ir Kauno pedagoginės psichologinės tarnybos Savivaldybės ugdymo įstaigoms, mokytojams, mokiniams ir jų tėvams švietimo pagalbos paslaugas, specialiųjų ugdymosi poreikių nustatymo ir diagnostikos paslaugas teikia Kauno pedagoginė psichologinė tarnyba. 
Švietimo pagalbos paslaugas taip pat teikia bendrojo ugdymo ir ikimokyklinio ugdymo mokyklose dirbantys švietimo pagalbos specialistai (logopedas, specialusis pedagogas, socialinis pedagogas, psichologas) ir švietimo pagalbos teikėjai – mokytojo padėjėjai. Teikiama švietimo pagalba turi padėti įgyvendinti mokinių teisę į mokslą, užtikrinti veiksmingą mokinių ugdymąsi sudaryti sąlygas pozityviai socializacijai, pilietinei brandai ir saugumui. Švietimo pagalbos teikimas specialiųjų ugdymosi poreikių vaikams savivaldybės bendrojo ugdymo mokyklų bendrosiose klasėse gerėja, bet vis dar yra nepakankamas: dėl lėšų taupymo švietimo pagalbos specialistų pagalba teikiama ne visiems mokiniams, kuriems tos pagalbos reikia, arba teikiama ne pilna apimtimi. Vis dar trūksta mokytojo padėjėjų. Savivaldybėje sudarytos sąlygos ugdytis didelių ir labai didelių specialiųjų poreikių mokiniams, pageidaujantiems ugdytis integruotai. Rengiamasi įtraukiajam ugdymui. Mažėjant vaikų skaičiui švietimo pagalbos poreikis nemažėja, nes nemažėja vaikų, turinčių įvairių sutrikimų ir patiriančių mokymosi sunkumus, todėl šių paslaugų teikimas yra svarbi ugdymo proceso dalis. Kauno PPT įvertinus asmens specialiuosius ugdymosi poreikius, psichologines, asmenybės ir ugdymosi problemas, nuosekliai didinamas specialiųjų poreikių, psichologinių, asmenybės ir ugdymosi problemų turinčių asmenų ugdymosi veiksmingumas. 
Paminėtina, kad Nacionalinio mokinių pasiekimų patikrinimo duomenimis Birštono savivaldybės mokinių savijautos rodiklis yra labai aukštas – 69 proc. Jis gerokai skiriasi nuo šio rodiklio kitose  savivaldybėse. 
[bookmark: _Hlk97032943][bookmark: _Hlk92701788]Birštono savivaldybėje įrengta ir veikia Atvira jaunimo erdvė, kurioje vykdomos įvairios veiklos 14-29 metų asmenims ir sudarytos sąlygos prasmingai praleisti laiką. Erdvės tikslas - spręsti Birštono savivaldybės jaunimo užimtumo, gyvensenos formavimo ir kitus aktualius klausimus. Šios erdvės veikla bei tokios įvairiapusės pagalbos teikimas akivaizdžiai padidina mokinių mokymosi sėkmingumą ir motyvaciją, pedagogų darbo efektyvumą ir jaunimo kryptingą veiklos pasirinkimą. Erdvė „atvira“ antradieniais – ketvirtadieniais nuo 16.00 iki 20.00. Veikla nemokama.

3. Mokinių skaičiaus kaita. 
Švietimo situacijai savivaldybėje ir mokyklų veiklai tiesioginį poveikį turi vaikų gimstamumas. Keičiantis demografinei situacijai, vykstant išorinei ir vidinei migracijai, mažėja mokinių skaičius ir mokyklose. Švietimo konteksto rodikliai – vaikų gimstamumas ir ugdytinių skaičius pagal švietimo įstaigų vykdomas ugdymo programas - Birštono savivaldybėje 2021 m. kito nežymiai. Vaikų gimstamumo dinamika Birštono savivaldybėje matoma pateiktoje Vaikų gimstamumo Birštono savivaldybėje 2015–2021 m. diagramoje (žr. 1 pav.).


3 pav. Vaikų gimstamumo pokytis Birštono savivaldybėje 2015–2021 m.
Birštono savivaldybėje per paskutinius septynis metus vaikų gimstamumo rodikliai kito netolygiai. Nuo 2015 m. iki 2017 m. gimusių vaikų skaičius didėjo, tačiau 2018 m. stebimas staigus gimstamumo sumažėjimas, sumažėjo 16 vaikų, t. y. 34 proc. nuo bendro gimusių vaikų skaičiaus. Iki 2020 m. stebimas tolygus gimusių vaikų skaičiaus didėjimas, tačiau 2021 m. gimusių vaikų skaičius vėl sumažėjo 14 proc. Paminėtina ir tai, kad dalis Birštono savivaldybėje gimusių ir čia registruotų vaikų iš tikrųjų šioje Savivaldybėje negyvena – jie gyvena kituose Lietuvos miestuose ar užsienyje, tik savivaldybėje yra registruoti.
Nuo 2018 m. Birštono savivaldybėje vaikų, ugdomų pagal priešmokyklinio ugdymo programą, buvo daugiau nei jų ateidavo į pirmą klasę, išskyrus 2019 m., kai pirmokų, atėjusių į bendrojo ugdymo mokyklą, buvo gerokai daugiau nei besimokiusių pagal priešmokyklinio ugdymo programą. 


4 pav. Birštono savivaldybės vaikų, ugdomų pagal priešmokyklinio ugdymo programas, ir pirmokų skaičius 2018-2021 m.

Iš pateiktos diagramos darytina išvada, kad 2020 m. į pirmąją klasę atėjo tiek pat pirmokų, kiek 2019 m. mokėsi pagal priešmokyklinio ugdymo programą, tačiau 2021 m. pirmokų į Birštono gimnaziją atėjo mažiau - tik 42 vaikai, nors 2020 m. vaikų, lankiusių priešmokyklinio ugdymo programą Birštono savivaldybės mokyklose, buvo 46.  
7 lentelė. Vaikų skaičius ikimokyklinio ugdymo grupėse ir priešmokyklinio ugdymo grupėse 2018-2021 m.  
	Metai (rugsėjo 1 d. duomenimis)
	Vaikų skaičius ikimokyklinio ugdymo grupėse
	Vaikų skaičius priešmokyklinio ugdymo grupėse
	Vaikų skaičius ikimokyklinio ugdymo mokykloje 
	Grupių skaičius 

	Birštono vaikų lopšelis-darželis „Vyturėlis“  

	2018 m.
	118
	37
	155
	10

	2019 m.
	116
	31
	147
	10

	2020 m.
	105
	33
	138
	10

	2021 m.
	106
	34
	140
	10

	Birštono lopšelis-darželis Giliukas 

	2018 m.
	43
	10
	53
	4

	2019 m.
	40
	10
	50
	4

	2020 m. 
	31
	13
	44
	4

	2021 m.
	41
	11
	52
	4

	Birštono savivaldybė  

	2018 m.
	161
	47
	208
	14

	2019 m.
	156
	41
	197
	14

	2020 m.
	136
	46
	182
	14

	2021 m.
	147
	45
	192
	14



Birštono savivaldybėje yra viena bazinė bendrojo ugdymo mokykla – Birštono gimnazija, vykdanti pradinio ugdymo, pagrindinio ugdymo ir vidurinio ugdymo programas, kurioje kiekvienais mokslo metais sukomplektuojama ne mažiau kaip po dvi pilnas klases visų klasių srautuose. Vaikų skaičius klasėse svyruoja nuo 15 iki 27 mokinių. Pagal pastarųjų penkerių metų duomenis vaikų skaičius įstaigoje praktiškai nepakito arba pakito labai nežymiai – 515-538 mokiniai. Gimnazijoje 2020–2021 m. m. sukomplektuoti 25 klasių komplektai: 9 pradinių (1-4 kl.) klasių komplektai, 8 pagrindinio ugdymo (5-8 kl.) klasių komplektai ir 8 gimnazijos klasių (I-IV kl.) klasių komplektai.
Mokinių skaičius pradinėse klasėse – 175 mokiniai, pagrindiniame ugdyme – 179, viduriniame ugdyme – 161 mokinys. Bendras mokinių skaičius Birštono gimnazijoje – 515  mokinių. 
8 lentelė. Bendras mokinių ir klasių skaičius Birštono gimnazijoje 2020–2021 m. m. (ŠVIS duomenys)
	Klasė
	
	Klasių skaičius
	Mokinių skaičius

	1-8 klasės
	1
	2
	41

	
	2
	3
	49

	
	3
	2
	41

	
	4
	2
	44

	
	5
	2
	53

	
	6
	2
	44

	
	7
	2
	37

	
	8
	2
	45

	Gimnazijos klasės
	I
	2
	45

	
	II
	2
	46

	
	III
	2
	37

	
	IV
	2
	33

	Iš viso:
	
	25
	515



2021 – 2022 m. m. Birštono gimnaziją pradėjo lankyti 41 pirmokas, beveik tiek pat vaikų, kiek gimė 2015 m. 2020 – 2021 m. m. į pirmąją klasę atėjo 42 pirmokai. Taigi, pirmokų skaičius išliko stabilus ir jis koreliuoja su Birštono savivaldybėje gimusių vaikų skaičiumi bei vaikų, lankiusių priešmokyklinio ugdymo grupes, skaičiumi.  
Mokyklų skaičiaus kaitai bei jų įgyvendinamų programų skaičiui ir veiksmingumui, ugdymo prieinamumui užtikrinti tiesioginės įtakos turi mokinių skaičiaus dinamika ir pokyčių tendencijos. Birštono savivaldybei priklausančių mokyklų mokinių skaičius per pastaruosius metus išliko beveik stabilus, t. y. kito labai nežymiai. Mokinių skaičiaus pokyčiai neturėjo reikšmės klasių komplektų skaičiui bei vidutiniam klasės komplekto dydžiui. 
Nuo 2018-2019 m. m. mokinių skaičius sumažėjo 25 mokiniais. Per 2018–2019 m. m., 2019–2020 m. m. mokinių skaičius kasmet vidutiniškai sumažėdavo po 10 mokinių. Per pastaruosius dvejus mokslo metus - 2020-2021 m. m., 2021–2022 m. m. mokinių skaičius praktiškai nepakito.  
[bookmark: _Hlk97038044]9 lentelė. Mokinių skaičiaus kaita Birštono savivaldybėje 2018–2021 metais 
	Mokslo metai
	Mokinių skaičius pagal klasių koncentrus / klasių komplektų skaičius
	Iš viso mokinių

	
	1-4 klasės
	5-8 klasės
	I-II gimnazijos klasės
	III-IV gimnazijos  klasės  
	

	2021-09-01
	174 / 9
	178 / 8
	85 / 4
	76 / 4
	513 / 25

	2020-09-01
	175 / 9
	179 / 8
	91 / 4
	70 / 4
	515 / 25

	2019-09-01
	184 / 10
	170 / 8
	93 / 4
	81 /4
	528 / 26

	2018-09-01
	191 / 10
	169 / 8
	94 / 4
	84 / 4
	538 / 26


10 lentelė. Mokinių ir klasių komplektų skaičiaus dinamika 2018–2021 m. 
	Mokslo metai
	Mokinių skaičius
	Klasių komplektų skaičius
	Vidutinis klasės komplekto dydis

	2021-2022
	513
	25
	20,5

	2020–2021
	515
	25
	20,6

	2019–2020
	528
	26
	20,3

	2018–2019
	538
	26
	20,6


Klasių komplektuose mokinių skaičius atitinka Švietimo, mokslo ir sporto ministerijos reikalavimus. Mokinių skaičius nežymiai mažėjo ir klasių komplektų skaičius išliko stabilus. Per paskutinius metus vidutinis klasės komplekto dydis taip pat buvo stabilus. 
11 lentelė. Per 2020-2021 m. m. į Birštono gimnaziją atvykę mokiniai. (ŠVIS duomenys)
	1-12 klasės
	gimnazijos
	IIš viso 

	1 kl.
	2 kl.
	3 kl.
	4 kl.
	5 kl.
	6 kl.
	7 kl.
	8 kl.
	9 kl.
	I kl.
	II kl.
	V kl.
	

	0
	
	1
	0
	0
	0
	1
	0
	1
	1
	0
	1
	5


Iš lentelėje pateiktų duomenų matyti, kad 2020-2021 mokslo metų eigoje atvyko mokytis 5 mokiniai. Didžioji dalis mokinių (3 mokiniai) atvyko į gimnazijos klases.  
12 lentelė. Mokinių kaita Birštono gimnazijoje 2020-2021  m. m. 
	Birštono gimnazija
	1-12 klasės
	gimnazijos
	Iš viso

	
	1 kl.
	2 kl.
	3 kl.
	4 kl.
	5 kl.
	6 kl.
	7 kl.
	8 kl.
	I kl.
	II kl.
	III kl.
	IV kl.
	

	Išstojo iš mokyklos per 2020-2021 m. m.
	1
	1
	3
	1
	1
	2
	2
	5
	0
	8
	3
	1
	28

	Iš jų
	pašalinta iš mokyklos
	0
	0
	0
	0
	0
	0
	0
	0
	0
	0
	0
	0
	0

	
	neturi 16 metų
	1
	1
	3
	1
	1
	2
	2
	5
	0
	0
	0
	0
	16

	
	16-mečiai, nebaigę 10 klasės
	0
	0
	0
	0
	0
	0
	0
	0
	0
	0
	0
	0
	0

	
	palikti kurso kartoti 
	0
	0
	0
	0
	0
	0
	0
	0
	0
	0
	0
	0
	0

	Buvo mokinių 2020-2021 m. m. pabaigoje (iki rugpjūčio 31 d.)
	40
	48
	39
	43
	52
	42
	36
	40
	46
	39
	34
	33
	492

	Iš jų
	baigė
	40
	47
	39
	43
	52
	42
	36
	39
	45
	38
	34
	33
	488

	
	palikti kartoti kursą
	0
	1
	0
	0
	0
	0
	0
	1
	1
	1
	0
	0
	4



2020–2021 m. m. iš Birštono gimnazijos išvyko 28 mokiniai. Daugiausiai mokinių – 8 mokiniai – išėjo iš II gimnazijos klasės, 5 mokiniai – iš 8 klasės, po 3 mokinius iš 3 kl. ir III gimnazijos klasės, po 2 mokinius – iš 6 ir 7 klasių bei po 1 mokinį – iš 1, 2, 4, 5 ir IV gimnazijos klasės. Kartoti kursą palikti 4 mokiniai: po vieną iš 2 kl., 8 kl., I ir II gimnazijos klasių.
Savivaldybėje plėtojama ikimokyklinio ugdymo mokyklų ikimokyklinio ir priešmokyklinio ugdymo grupių bei bendrojo ugdymo klasių komplektavimo sistema. Priėmimas į ikimokyklinio ir priešmokyklinio ugdymo grupes vykdomas vadovaujantis Centralizuoto vaikų priėmimo į Birštono savivaldybės švietimo įstaigų ikimokyklinio ir priešmokyklinio ugdymo grupes tvarkos aprašu, patvirtintu Birštono savivaldybės tarybos 2018 m. rugpjūčio 24 d. sprendimu Nr. TS-121 „Dėl  Centralizuoto vaikų priėmimo į Birštono savivaldybės švietimo įstaigų ikimokyklinio ir priešmokyklinio ugdymo grupes tvarkos aprašo patvirtinimo“. Tinkamas komplektavimas leidžia išplėtoti priešmokyklinio ir ikimokyklinio ugdymo paslaugų teikimą, sudaryti galimybes Birštono savivaldybėje padidinti ikimokyklinio ugdymo vietų skaičių, racionaliai spręsti vietų ikimokyklinėse ugdymo įstaigose stokos problemą, atsižvelgiant į pasirinkimo galimybes kuo arčiau gyvenamosios vietos. Taip pat sudaryta galimybė visiems vaikams, kuriems yra privaloma ugdytis pagal ikimokyklinio ugdymo programas ikimokyklinio ugdymo įstaigas. Vaikų, kuriems nebūtų užtikrinta galimybė ugdytis pagal ikimokyklinio ugdymo programas, Birštono savivaldybėje nėra. 
Siekiant, kad Birštono savivaldybėje gyvenantiems asmenims, kurių gyvenamoji vieta deklaruota Savivaldybės teritorijoje būtų užtikrintos sąlygos ugdytis Birštono savivaldybės teritorijoje esančioje bendrojo ugdymo mokykloje, vaikų priėmimas į Birštono gimnaziją vykdomas vadovaujantis Priėmimo į Birštono savivaldybės bendrojo ugdymo mokyklas tvarkos aprašu, patvirtintu Birštono  savivaldybės tarybos 2020 m. birželio 26 d. sprendimu Nr.TS-114 „Dėl Priėmimo į Birštono savivaldybės bendrojo ugdymo mokyklas tvarkos aprašo patvirtinimo“. 
Vadovaujantis aukščiau minėtais aprašais sukurtas ikimokyklinio ugdymo grupių, priešmokyklinio ugdymo grupių ir klasių komplektavimo algoritmas, kuris padeda vertinti mokyklos ikimokyklinio ugdymo ir priešmokyklinio ugdymo grupių bei bendrojo ugdymo klasių komplektavimo būklę, vykdyti komplektavimo priežiūrą, išryškina tobulintinas šio proceso sritis.
Pagal mokyklų pateiktus duomenis mokinių skaičiaus kitimo prognozės 2022-2027 m. yra gana tolygios ir panašios, kaip ir analizuojamu laikotarpiu. Atsižvelgiant į praėjusio laikotarpio mokinių mažėjimo tendencijas, kai kasmet mokinių skaičius sumažėdavo vidutiniškai 10 mokinių, tikėtina, kad ir ateinančiais metais mokinių skaičiaus pokyčio tendencijos bus panašios (žr. 13 lentelę). 
13 lentelė. Mokinių skaičius 2020 m. rugsėjo 1 d. ir prognozės 2027 metų rugsėjo 1 d. pagal mokyklas (mokyklų pateikta optimistinė prognozė).

	Mokyklos pavadinimas
	Mokinių skaičius
2022 09 01
	Prognozuojamas mokinių skaičius 2027 09 01

	Birštono gimnazija
	520
	510

	Birštono vaikų lopšelis-darželis „Vyturėlis“
	126
	115

	Birštono lopšelis-darželis „Giliukas“
	68
	75

	Iš viso:
	714
	700


[bookmark: x__Ref68266727]
14 lentelė. Prognozuojamas mokinių skaičius 2022–2027 m. pagal mokyklas.
	Mokykla
	Mokinių skaičius 2021 09 01
	Planuojamas mokinių skaičius 2022 09 01
	Planuojamas mokinių skaičius 2023 09 01
	Planuojamas mokinių skaičius 2024 09 01
	Planuojamas mokinių skaičius 2025 09 01
	Planuojamas mokinių skaičius 2026 09 01
	Planuojamas mokinių skaičius 2027 09 01

	Birštono gimnazija
	513
	520 
	505 
	 510
	510
	510
	510 

	Birštono vaikų lopšelis-darželis „Vyturėlis“
	142
	126
	120
	115
	115
	115
	115

	Birštono lopšelis-darželis „Giliukas“
	52 
	68 
	68 
	69
	72 
	75 
	75 

	Iš viso:
	707
	714
	693
	694
	697
	700
	700


 
4. Švietimo kokybė ir prieinamumas. 
Švietimo kokybė tampa kiekvienos mokyklos prioritetine kryptimi, atspindinčia visuomenės, asmens, švietimo sistemos poreikius. Švietimo kokybei gerinti savivaldybėje vykdyta švietimo stebėsena, tyrimai, mokyklų veiklos įsivertinimas ir išorinis vertinimas, mokyklų vadovų ir mokytojų atestacija, mokymosi pasiekimų vertinimas.
 Pažymėtina, kad 2010–2020 metų laikotarpiu Nacionalinės mokyklų vertinimo agentūros ekspertų (išorės veiklos kokybės vertintojų) įvertintos 3, t. y. 75 %, Savivaldybės švietimo įstaigų. 2011 m. išorės vertinimas buvo atliktas – Birštono gimnazijoje ir tuo metu dar veikusioje Birštono vienkiemio darželio-mokykloje (dabar Birštono lopšelis-darželis „Giliukas“). Ugdymo įstaigose vykstantys procesai 2011 m. buvo analizuojami pagal bendrojo ugdymo mokyklų veiklos kokybės išorės vertinimo tvarkos apraše nustatytas 5 mokyklų veiklos sritis: mokyklos kultūra, ugdymas ir mokymasis, pasiekimai, pagalba mokiniui ir mokyklos strateginis planavimas. 
2021 m. Birštono gimnazija pateikė paraišką dalyvavimui „Kokybės krepšelio“ projekte. Birštono savivaldybės tarybos 021 m. lapkričio 4 d. sprendimu Nr. TSE-177 „Dėl pritarimo Birštono savivaldybės dalyvavimui „Kokybės krepšelio projekte buvo pritarta Birštono savivaldybės (Birštono gimnazijos) dalyvavimui iš Europos Sąjungos struktūrinių fondų lėšų bendrai finansuojamame projekte Nr. 09.2.1-ESFA-V-719-01-0001 „Kokybės krepšelis“, kurio įgyvendinimui yra skirtas finansavimas, vadovaujantis Lietuvos Respublikos švietimo, mokslo ir sporto ministro 2021 m. liepos 22 d. įsakymu Nr. V-1321 „Dėl Mokyklų, siekiančių gauti kokybės krepšelį, skirtą mokinių ugdymosi pasiekimams gerinti, sąrašo patvirtinimo“. Kokybės krepšelio skyrimo tikslas – mokinių ugdymosi pasiekimų gerinimas. Paskirtis – padėti savivaldybėms sudaryti prielaidas ugdymo kokybei gerėti, gerinti mokyklų atsakomybę ir atskaitomybę už ugdymo kokybę, skiriant finansavimą mokyklos veiklai tobulinti ir gerosios patirties sklaidai, sumažinti bendrojo ugdymo kokybės skirtumus tarp mokyklų, jose besimokančių skirtingų mokinių grupių ir (ar) klasių, suteikiant konsultacinę ir finansinę pagalbą. Tai pasiekiama, finansuojant kvalifikacijos tobulinimo veiklas, pasitelkiant ekspertus, kurie padės mokyklai rengti ir įgyvendinti mokyklos veiklos tobulinimo planą, aprūpinant mokyklas modernia ugdymo įranga ir mokymo priemonėmis. Ne anksčiau kaip po metų nuo mokyklos veiklos tobulinimo plano įgyvendinimo pradžios (jei jungtinės veiklos (partnerystės) sutartyje nėra numatyta kitaip) stebima mokyklos pažanga, atliekant mokyklos išorinį vertinimą. Jau parengtas ir pasirašytas Birštono gimnazijos veiklos tobulinimo planas, kuris bus įgyvendinamas artimiausiais metais. Taigi, dalyvaudamos projekte, Birštono savivaldybė ir Birštono gimnazija sudarys prielaidas ugdymo kokybei gerėti, bus skiriamas papildomas finansavimas ugdymo kokybei tobulinti ir gerosios patirties sklaidai. Įgyvendinus projektą bus atliktas Birštono gimnazijos išorinis veiklos vertinimas. 
2019 m. taip pat buvo atlikti ir Birštono meno mokyklos bei Birštono sporto centro veiklos išoriniai vertinimai ir parengtos ataskaitos, kurios pristatytos įstaigų administracijoms. Išoriniai vertinimai atlikti vadovaujantis Neformaliojo vaikų švietimo ir jo teikėjų veiklos kokybės užtikrinimo metodika, patvirtinta Lietuvos Respublikos švietimo ir mokslo ministro 2019 m. kovo 28 d. įsakymu Nr. V-342 „Dėl Neformaliojo vaikų švietimo ir jo teikėjų veiklos kokybės užtikrinimo metodikos patvirtinimo“ ir Birštono savivaldybės neformaliojo vaikų švietimo ir jo teikėjų veiklos kokybės išorinio vertinimo tvarkos aprašu, patvirtintu Birštono savivaldybės tarybos 2019 m. vasario 15 d. sprendimu Nr. TS-17 „Dėl Birštono savivaldybės neformaliojo vaikų švietimo ir jo teikėjų veiklos kokybės išorinio vertinimo tvarkos aprašo patvirtinimo“. Atlikus išorės auditus (vertinimus) ženkliai pagerėjo mokyklų darbo organizavimas ir tapo aiškesnės tobulintinos veiklos sritys, parengti ir įgyvendinami veiklos tobulinimo planai.

5. Mokymosi pasiekimai. 
Šiame plane ugdymo kokybė vertinama analizuojant mokinių mokymosi pasiekimus, mokymosi sėkmingumo rodiklius. Mokymosi sėkmę mokykloje lemia mokymosi programų veiksmingumas, mokymosi aplinka, mokytojų asmeninės savybės, tėvų ir visos šeimos teikiama mokymosi pagalba ir asmeninės vaiko savybės. Akademinius mokinių pasiekimus atspindi pagrindinio ugdymo pasiekimų patikrinimo ir brandos egzaminų rezultatai.  
Birštono gimnazija, vykdanti pradinio ugdymo, pagrindinio ugdymo ir vidurinio ugdymo programas, yra tarp 50-ies Lietuvos gimnazijų, kurios geriausiai išmoko chemijos (9-10 vieta 2021 m. gimnazijų reitinge), informacinių technologijų (19 vieta 2021 m. gimnazijų reitinge) ir biologijos (46 vieta 2021 m. gimnazijų reitinge). 
Analizuojant keleto paskutiniųjų mokslo metų Nacionalinio mokinių pasiekimų patikrinimo (toliau – NMPP)  rezultatus pastebėta, kad Birštono gimnazijos mokinių žinių taikymo ir aukštesniųjų mąstymo gebėjimų vertinimai nepasiekia maksimalaus galimų taškų skaičiaus, ir šis atotrūkis didėja mokiniams pereinant į aukštesnes klases. Pavyzdžiui: 2020–2021 mokslo metais matematikos 4 klasėse žinios ir supratimas įvertinta 10,1 balo, o galimas maksimalus – 13, aukštesnieji mąstymo gebėjimai – 6,1, maksimalus – 8. 8 klasėse žinios ir supratimas – 8,6 balo iš galimų 15, aukštesnieji mokymosi gebėjimai – 5,3 balo iš 13 galimų.
15 lentelė. Mokinių mokymosi pasiekimų lygiai pagal vertinimo skalę bendrajame ugdyme (Pažymėjimų ir brandos atestatų išdavimo tvarkos aprašas, patvirtintas Lietuvos Respublikos švietimo ir mokslo ministro 2013 m. gegužės 10 d. įsakymu Nr. V–402)  2020–2021 mokslo metų mokymosi pasiekimai
	2020–2021 m. m. faktas

	Pasiekimų lygiai
	1–4 kl. mokinių dalis (procentas)
	5–8 kl. mokinių dalis (procentas)
	9–10 kl. mokinių dalis (procentas)
	III–IV gimnazijos kl. mokinių dalis (procentas)

	Aukštesnysis
	23
	22,9
	16,1
	13,2

	Pagrindinis
	54
	50,3
	36,6
	32,4

	Patenkinamas
	23
	21,8
	43,0
	51,5

	Nepatenkinamas
	–
	5,0
	4,3
	2,9



5.1. Pagrindinio ugdymo pasiekimai (toliau – PUPP)
2019–2020 mokslo metais pagrindinio ugdymo pasiekimų patikrinimas nebuvo vykdomas, nes Lietuvos Respublikos švietimo, mokslo ir sporto ministras 2020 m. kovo 31 d. įsakymu Nr. V-480 „Dėl pagrindinio ugdymo pasiekimų patikrinimų ir socialinės-pilietinės veiklos 2019–2020 mokslo metais“ nustatė, kad 2019–2020 mokslo metais pagrindinio ugdymo programos baigiamosios klasės mokinys nuo pagrindinio ugdymo pasiekimų patikrinimo atleidžiamas. 2020-2021 m. pagrindinio ugdymo pasiekimų patikrinimas buvo vykdomas įprasta tvarka. 
2019 m. pagrindinio ugdymo matematikos pasiekimų patikrinime dalyvavo 40, lietuvių kalbos – 38 dešimtokai. 2021 m. pagrindinio ugdymo matematikos pasiekimų patikrinime dalyvavo 46, lietuvių kalbos – 45 dešimtokai.
16 lentelė. Pagrindinio ugdymo pasiekimų patikrinimo rezultatai 2019 -2021 m. (lietuvių kalba (gimtoji) ir matematika):
	Organizacija 
	Įvertinimų vidurkiai

	
	2019 m. 
	2020 m. 
	2021 m. 

	
	Lietuvių kalba 

	Birštono gimnazija 
	5,82
	-
	6,5

	Lietuva 
	6,28
	-
	6,58

	
	Matematika 

	Birštono gimnazija 
	5,33
	-
	5,46

	Lietuva 
	5,29
	-
	6,12



Lyginant 2019 m. ir 2021 m. tiek šalyje, tiek savivaldybėje lietuvių kalbos PUPP įvertinimų vidurkis lyginant su 2019 m. padidėjo (atitinkamai 0,3 ir 0,68). Savivaldybėje padidėjo ženkliau, tačiau savivaldybės 2021 m. vidurkis yra šiek tiek mažesnis nei šalyje. 
Lyginant 2019 m. ir 2021 m. tiek šalyje, tiek savivaldybėje matematikos PUPP įvertinimų vidurkis padidėjo (atitinkamai 0,83 ir 0,13). Savivaldybėje matematikos PUPP įvertinimų vidurkis 2021 m. gerokai mažesnis už šalies įvertinimų vidurkį ir šis atotrūkis lyginant su 2019 m. yra didesnis. 
2018–2019 m. m. vykusio mokinių Pagrindinio ugdymo pasiekimų patikrinimo metu 13,5 proc. mokinių nepasiekė lietuvių kalbos, o 20 proc. – matematikos  patenkinamo lygmens. 2020–2021 m. m. PUPP 4,4 proc. mokinių nepasiekė lietuvių kalbos, o 26 proc. – matematikos patenkinamo lygmens. 
Bendras 5–8 ir I–IV klasių gamtos mokslų vidurkis – 7,5 balo, o 6 klasių – 8,05 balo; 1–4 klasėse 51 proc. visų mokinių turėjo aukštesnįjį pasaulio pažinimo dalyko įvertinimą, o 3 klasių – 78 proc. Analizuojant 1–4 klasių mokinių lietuvių kalbos metinius įvertinimus pastebima, kad aukštesniuoju lygmeniu įvertinti tik 29 proc., matematikos –.37 proc. mokinių. Apibendrinus šiuos duomenis matosi, kad lietuvių kalbos, matematikos ir gamtos mokslų pasiekimai gimnazijos vertinimu nėra aukšti ir stabilūs, maža teorijos ir praktikos dermė. 2020–2021 m. m. vykęs nuotolinis ugdymas dar labiau pagilino atotrūkį tarp teorijos ir praktinio jos taikymo. 

Mokymosi sėkmingumas atsispindi tolimesnėje mokinių veikloje. 

5 pav. Birštono gimnazijos mokinių, baigusių pagrindinio ugdymo programą, tolimesnė veikla
Trijų metų rezultatai rodo, kad didžioji dalis pagrindinio ugdymo programą baigusių mokinių renkasi vidurinio ugdymo programą bendrojo ugdymo mokyklose, 2019 m. daugiau dešimtokų rinkosi profesines mokyklas. 2020 m. mokinių, įgijusių pagrindinį išsilavinimą, iškritusių iš švietimo sistemos buvo 14,6 %. 2021 m. – 6,9 %. Pastebima pažanga – 7,7 % sumažėjo dešimtokų, iškritusių iš švietimo sistemos.
Mokinių, toliau besimokančių po pagrindinio ugdymo programos baigimo, dalis – 97,6 proc.  

5.2.Valstybinių brandos egzaminų laikymas 
Birštono savivaldybės abiturientai 2021 m. daugiausiai pasirinko laikyti matematikos (31 abiturientas) ir anglų k. (30 abiturientų) brandos egzaminus. Tiek Birštono savivaldybėje, tiek šalyje mažiausiai abiturientai rinkosi geografijos brandos egzaminą - 2, chemijos brandos egzaminą – 3, informacinių technologijų egzaminą – 3, istorijos egzaminą - 8.  
17 lentelė. Birštono gimnazijos abiturientų pasirinkti brandos egzaminai [image: ]

18 lentelė. Birštono savivaldybės procentinių dalių ir vidutinių įvertinimų palyginimas su šalies bendrojo ugdymo mokyklų rodikliais, pagal egzaminus (be eksternų ir buvusių mokinių)   
[image: ]
Valstybinius brandos egzaminus laikiusių abiturientų vidutinis egzaminų įvertinimas visų dalykų, išskyrus fiziką bei lietuvių k. ir literatūrą, yra didesnis už šalies bendrojo ugdymo mokyklų vidurkius. Lyginant su šalies vidurkiu, žymiai didesnis vidurkio rodiklis yra geografijos ir informacinių technologijų VBE.

19 lentelė. Lietuvių kalbos VBE laikymo duomenys 
[image: ]
Lietuvių k. ir literatūros egzaminą VBE laikė 29 abiturientai. Trys abiturientai egzamino neišlaikė. Du abiturientai gavo nuo 86 iki 99 balų įvertinimą. 
20 lentelė. Anglų kalbos VBE laikymo duomenys [image: ]
Anglų k. laikė 30 abiturientų. Vienas abiturientas šio egzamino neišlaikė. Aukščiausią 100 balų įvertinimą gavo vienas abiturientas. 
21 lentelė. Istorijos VBE laikymo duomenys 
[image: ]
Istorijos egzaminą laikė 4 abiturientai. Aukščiausią įvertinimą, nuo 86-99 balų, gavo vienas abiturientas. Šio egzamino išlaikymo vidurkis aukštesnis už šalies.
22 lentelė. Matematikos VBE laikymo duomenys 
[image: ]
Matematikos egzaminą laikė 26 abiturientai. Neišlaikė 4 abiturientai. Aukščiausią įvertinimą, nuo 86-99 balų, gavo vienas abiturientas. Šio egzamino išlaikymo vidurkis aukštesnis už šalies.
23 lentelė. Biologijos VBE laikymo duomenys 
[image: ]
Biologijos egzaminą laikė 9 abiturientai. Aukščiausią įvertinimą, nuo 86-99 balų, gavo trys abiturientai. Šio egzamino išlaikymo vidurkis žymiai aukštesnis už šalies.
24 lentelė. Chemijos VBE laikymo duomenys 
[image: ]
Chemijos egzaminą laikė 3 abiturientai. Aukščiausią įvertinimą, nuo 86-99 balų, gavo vienas abiturientas. Šio egzamino išlaikymo vidurkis aukštesnis už šalies.
25 lentelė. Fizikos VBE laikymo duomenys 
[image: ]
Fizikos egzaminą laikė 10 abiturientai. Du abiturientai egzamino neišlaikė. Aukščiausią įvertinimą, nuo 36-85 balų, gavo keturi abiturientai. Šio egzamino išlaikymo vidurkis žymiai mažesnis už šalies.
26 lentelė. Informacinių technologijų VBE laikymo duomenys 
[image: ]
Informacinių technologijų egzaminą laikė 3 abiturientai. Aukščiausią įvertinimą, 100 balų gavo vienas abiturientas. Šio egzamino išlaikymo vidurkis žymiai aukštesnis už šalies.
27 lentelė. Geografijos VBE laikymo duomenys 
[image: ]
Geografijos egzaminą laikė 2 abiturientai. Aukščiausią įvertinimą, nuo 86-99 balų, gavo vienas abiturientas. Šio egzamino išlaikymo vidurkis žymiai aukštesnis už šalies.

[image: ]
6 pav. VBE balų vidurkių palyginimas su šalies rezultatais, naudojant standartizuotus taškus 
Diagramoje pateikti atitinkamo dalyko standartizuoti VBE rodikliai apskaičiuojami sudedant visus savivaldybės abiturientų gautus dalyko VBE įvertinimus, padalijant sumą iš bendro savivaldybės abiturientų skaičiaus ir gautąjį dalmenį paverčiant standartizuotais taškais. Didžiausias darbo efektyvumo rodiklis Birštono savivaldybėje pastebimas mokant geografijos ir informacinių technologijų. Birštono savivaldybės visų dalykų, išskyrus fiziką, mokymo efektyvumas yra didesnis už šalies.





28 lentelė. Pagrindinės sesijos valstybinių brandos egzaminų išlaikymas  proc.
	Egzaminai 
	Išlaikiusiųjų dalis proc.

	
	2019 m.
	2020 m.
	2021 m.

	
	Šalyje 
	Savivaldybėje  
	Šalyje 
	Savivaldybėje  
	Šalyje 
	Savivaldybėje  

	Lietuvių kalba ir literatūra
	90,60
	88,89
	69,4
	78,3
	68,19
	85,29

	Užsienio kalba (anglų)
	97,8
	96,43
	72,7
	73,9
	68,44
	88,24

	Užsienio kalba (vokiečių)
	-
	-
	-
	-
	-
	-

	Matematika 
	82,20
	80,00
	62,3
	80,4
	60,62
	76,47

	Biologija 
	97,60
	100
	21,4
	28,3
	25,09
	26,47

	Informacinės technologijos
	96,50
	100
	9,3
	10,9
	11,79
	8,82

	Fizika 
	96,75
	100
	8,6
	10,9
	11,33
	29,41

	Chemija 
	97,8
	0
	4,2
	4,3
	7,05
	8,82

	Istorija 
	98,7
	100
	32,0
	39,1
	31,81
	11,76

	Geografija 
	96,10
	100
	10,8
	23,9
	16,66
	5,88



Palyginus 2020 m. ir 2021 m. metų VBE rezultatus matoma pažanga lietuvių ir literatūros, užsienio kalbos (anglų), fizikos ir chemijos mokomųjų dalykų valstybinių brandos egzaminų rezultatuose. Didelės problemos – matematikos, biologijos, informacinių technologijų mokomųjų dalykų rezultatuose. Neramina padėtis su istorijos ir geografijos mokinių VBE rezultatais bei mokymosi pasiekimų lygmeniu. 
Jei lygintume Birštono gimnazijos abiturientų mokymosi pasiekimus ir išlaikytus VBE su šalies abiturientų pasiekimais, tai matome, kad lietuvių ir literatūros, užsienio kalbos (anglų), matematikos, biologijos, chemijos, fizikos VBE rezultatai yra aukštesni nei šalies vidurkis, informacinių technologijų mokomojo dalyko rezultatai yra nežymiai mažesni, tačiau istorijos ir geografijos mokinių VBE rezultatai lyginant su šalies vidurkiu yra žemesni beveik dviem trečdaliais. Tiek palyginimas su Birštono savivaldybės abiturientų pasiekimais 2020 m., tiek palyginimas su šalies vidurkiu rodo, kad istorijos ir geografijos mokomųjų dalykų mokymas kelia didelį susirūpinimą ir jų mokymui turi būti skiriamas ypatingas dėmesys.  
29 lentelė. VBE rezultatai pagal surenkamus aukščiausius (gavusių 86–100) balus:
	Egzaminai
	Gavusių 86–100 balų 

	
	2019 m.
	2020 m.
	2021 m.

	
	Laikiusiųjų sk.
	dalis proc.
	Laikiusiųjų sk.
	dalis proc.
	Laikiusiųjų sk.
	dalis proc.

	Lietuvių kalba ir literatūra
	27
	7,41
	35
	2,86
	29
	6,9

	Užsienio kalba (anglų)
	28
	35,71
	33
	6,67
	30
	30

	Užsienio kalba (vokiečių)
	-
	-
	-
	-
	-
	-

	Matematika 
	20
	5
	37
	0
	26
	3,8

	Biologija 
	8
	0
	13
	3,8
	39
	3,3

	Informacinės technologijos
	3
	3,33
	5
	40
	3
	33,3

	Fizika 
	4
	0
	5
	0
	10
	0

	Chemija 
	-
	-
	2
	0
	3
	3,3

	Istorija 
	11
	0
	18
	5,56
	4
	5,0

	Geografija 
	7
	0
	11
	0
	2
	0


Lyginant trijų metų VBE rezultatus pagal kriterijų „gavusių 86–100 balų procentas“, pastebimas kai kurių pasiekimų gerėjimas, nors matomas netolygus pažangos augimas. Didžiausia pažanga 2021 m. pastebima chemijos, istorijos, geografijos, matematikos egzaminų įvertinimuose.
30 lentelė. Valstybinių brandos egzaminų balų vidurkiai.
	
	2019 m.
	2020 m.
	2021 m.

	Lietuvių kalba ir literatūra
	47,6
	52,7
	40,0

	Užsienio kalba (anglų)
	67,8
	85,9
	61,9

	Užsienio kalba (vokiečių)
	-
	-
	-

	Matematika 
	30,5
	23,8
	36,2

	Biologija 
	51,0
	64,2
	63,9

	Informacinės technologijos
	54,7
	67,2
	74,3

	Fizika 
	34,8
	42,6
	31,8

	Chemija 
	0
	71,0
	57,7

	Istorija 
	43,9
	53,8
	52,3

	Geografija 
	55,9
	41,5
	77,5



Išanalizavus pateiktus duomenis ir palyginus 2020 m. ir 2021 m. VBE vidurkius, matoma pažanga informacinių technologijų, matematikos ir geografijos mokomųjų dalykų egzaminų rezultatuose. Tuo tarpu gana stipriai suprastėjo lietuvių kalbos ir literatūros, užsienio kalbos (anglų k.), fizikos ir chemijos valstybinių brandos egzaminų balų vidurkiai.

31 lentelė. VBE išlaikymo būklė.
	Gimnazija
	Išlaikytų brandos egzaminų proc.
	Įvertinimų – 100
	Įvertinimų 86–100 proc.

	
	2019 m.
	2020 m.
	2021 m.
	2019 m.
	2020 m.
	2021 m.
	2019 m.
	2020 m.
	2021 m.

	Birštono gimnazijoje 
	92,59
	91,82
	92,24
	4
	6
	2
	15,12
	57,24
	22,04

	Lietuvoje
	94,30
	95,37
	94,19
	1835
	2145
	1917
	13,57
	15,65
	15,33


 
Lyginant 2020 m. ir 2021 m. Birštono gimnazijos abiturientų išlaikytus valstybinius brandos egzaminus, matome, kad išlaikytų valstybinių brandos egzaminų procentas išliko beveik stabilus. Tačiau sumažėjo įvertinimą 100 balų gavusių abiturientų skaičius, jos sumažėjo ir Lietuvoje. Taip pat labai ženkliai sumažėjo įvertinimus 86–100 balų gavusių Birštono abiturientų procentas, nors Lietuvoje šis rodiklis išliko stabilus. Taigi, galima teigti, kad šis sumažėjimas yra susijęs su abiturientų pasiekimais ir nėra sąlygotas kitų priežasčių (pvz. netolygaus sunkumo valstybinių brandos egzaminų užduočių). Tikslinga būtų išanalizuoti tų pačių mokinių pagrindinio ugdymo pasiekimų patikrinimo rezultatus, valstybinių brandos egzaminų rezultatus ir palyginti juos su metiniais pažymiais.
2018–2019 m. m. vykusių valstybinių brandos egzaminų rezultatai parodė, kad nepasiekusių patenkinamo lygmens lietuvių kalbos – 11,1 proc. ir matematikos – 20 proc. mokinių. 2020–2021 m. m. VBE rezultatai parodė, kad nepasiekusių patenkinamo lygmens lietuvių kalbos – 10,3 proc., matematikos – 15,4 proc. mokinių. 
Mokymosi sėkmingumą iliustruoja ir tolimesnė, mokyklą baigusių mokinių veikla. Duomenys apie tolimesnę abiturientų veiklą analizuojami ir vertinami šiais aspektais: įstojusių į universitetus Lietuvoje abiturientų skaičius, įstojusių į kolegijas Lietuvoje abiturientų skaičius, tęsiančių mokymąsi profesinėse mokyklose ir siekiančių įgyti profesinę kvalifikaciją abiturientų skaičius ir abiturientų, kurie nebetęsia mokymosi ir nesiekia aukštesnio išsilavinimo, skaičius (žr. 5). 
Iš žemiau pateiktos diagramos matome, kad 2021 m. ženkliai sumažėjo abiturientų, kurie pasirinko universitetines studijas. 
 

7 pav. Tolimesnė Birštono gimnazijos abiturientų veikla.

2021 m. didžioji dalis abiturientų (81,8 proc.) pasirinko studijas aukštosiose mokyklose (universitetuose – 13, kolegijose – 14 abiturientų). 
2020–2021 m. m. pradžioje baigiamojoje klasėje pagal vidurinio ugdymo programą Birštono gimnazijoje mokėsi 33 mokiniai. 30 (90,9 proc.) įgijo vidurinį išsilavinimą ir gavo brandos atestatus.
Sėkmingo mokymo(si) rezultatas – vidurinio ugdymo programos užbaigimas, egzaminų išlaikymas ir buvusių abiturientų tolimesnis mokymasis.
6. Ugdymo įstaigų pedagoginis personalas (mokytojai ir švietimo pagalbos specialistai).
Mokytojų kvalifikacija – vienas svarbiausių ugdymo kokybės veiksnių. Nuo mokytojų dalykinės ir profesinės kompetencijos, turėjimo tinkamas ir inovatyvias mokymo priemones, gebėjimo sieti visuomenės lūkesčius su finansinėmis galimybėmis, priklauso, kaip vaikai ir jaunuoliai pasirengia gyventi savarankiškai, prisitaikyti prie sparčios socialinės, ekonominės ir kultūrinės kaitos. 
2021 m. spalio 1 d. Pedagogų registro duomenimis savivaldybės švietimo įstaigose dirbo 91 pedagogų, iš jų 85 mokytojai (93,4 proc.) turi aukštąjį, 5 mokytojai (5,5 proc.) – aukštesnįjį išsilavinimą, 1 mokytojas (1,1 proc.) – vidurinį išsilavinimą. Pedagoginių darbuotojų skaičius, lyginant su 2020 metais, sumažėjo 4 pedagogais (2020 m. spalio 1 d. duomenimis buvo 95 mokytojai). 
Birštono savivaldybės mokyklose dirbančių mokytojų pasiskirstymas pagal turimas kvalifikacines kategorijas 2020 m. spalio 1 d.: 
32 lentelė. Mokytojų atestacija ir turimos kvalifikacinės kategorijos 2020-2022 m. m.

	
Įstaiga
	Kvalifikacinė kategorija

	
	Mokytojas
	Vyr. mokytojas
	Metodininkas
	Ekspertas

	Birštono gimnazija
	5
	13
	21
	3

	Birštono lopšelis-darželis ,,Giliukas“
	4
	2
	2
	-

	Birštono vaikų lopšelis-darželis ,,Vyturėlis“
	4
	9
	4
	1

	Birštono meno mokykla 
	-
	7
	9
	2

	Iš viso: 
	13
	31
	36
	6



Pagal leidiniuose „Švietimas regionuose“ pateiktus duomenis aukštos kvalifikacijos mokytojų dalis Birštono savivaldybėje 2019-2020 m. m. m. sudarė 59,1 proc., 2020-2021 m. m. – 20 proc. 2022 m. kovo 1 d. duomenimis - 46,7 proc. 
Mokytojo vidutinis pamokinis darbo krūvis (kontaktinės valandos) per metus 2019-2020 m. m. - 757,8 valandos, 2020-2021 m. m. - 675 valandos. Taigi 2021 m. vidutinis pamokinis mokytojo darbo krūvis sumažėjo 82,8 valandom. Viso etato darbo krūvį 2020-2021 m. m. turėjo 45 proc. mokytojų. Lyginant su 2019-2020 m. m. šis rodiklis yra sumažėjęs. 

33 lentelė. Informacija apie pedagogų (mokytojų, švietimo pagalbos specialistų) darbo stažą. 
	Pedagoginio darbo stažas  
	Iš viso:
	Pedagogų (mokytojų, švietimo pagalbos specialistų) skaičius

	
	
	Birštono gimnazija 
	Birštono vaikų lopšelis-darželis „Vyturėlis“ 
	Birštono lopšelis-darželis „Giliukas“
	Birštono meno mokykla 

	Iki 2 m.
	1
	-
	-
	1
	-

	Nuo daugiau kaip 2 iki 5 m.
	7
	2
	2
	3
	-

	Nuo daugiau kaip 5 iki 10 m.
	4
	-
	3
	1
	-

	Nuo daugiau kaip 10 iki 15 m.
	5
	1
	2
	0
	2

	Nuo daugiau kaip 15 iki 20 m.
	12
	7
	-
	0
	5

	Nuo daugiau kaip 20 iki 25 m.
	9
	2
	3
	1
	3

	Daugiau kaip 25 m.
	53
	33
	9
	3
	8

	Iš viso: 
	91
	45
	19
	9
	18



Iš pateiktos lentelėje informacijos matyti, kad didžioji dalis, daugiau negu 50 proc., Birštono ugdymo įstaigose dirbančių mokytojų turi daugiau kaip 25 m. pedagoginio darbo stažą. Taip pat nemaža dalis mokytojų turi daugiau kaip 10 iki 15 m. pedagoginio darbo stažą (13,2 proc.) bei daugiau kaip 20 iki 25 m. pedagoginio darbo stažą (9,9 proc.). 

34 lentelė. Informacija apie pedagogų (mokytojų, švietimo pagalbos specialistų) amžių 

	
	Birštono gimnazija 
	Birštono vaikų lopšelis-darželis „Vyturėlis“ 
	Birštono lopšelis-darželis „Giliukas“
	Birštono meno mokykla 

	Bendras pedagogų skaičius / etatų skaičius 
	45 / 48,3
	19 / 18,99
	9 / 7,5
	18 / 15,25

	Vidutinis pedagoginio personalo amžius (metais)
	55 m.
	50 m.
	44 m.
	52 m.

	Pensinio amžiaus mokytojų skaičius / dalis nuo bendro mokytojų skaičiaus 
	9 / 21%
	3 / 15,8
	1 / 11,1%
	1 / 5,6 %

	Mokytojų, kuriems iki pensinio amžiaus liko iki 5 metų skaičius / dalis nuo bendro mokytojų skaičiaus
	10 / 23%
	-
	-
	-

	Mokytojų skaičius pagal amžių  nuo visų mokytojų (iki 30 metų amžiaus)
	-
	-
	1
	-


Pastaba: Mokytojų ir auklėtojų padėjėjai neįskaičiuoti.

7. Švietimo pagalbos teikimas 
	Birštono savivaldybėje nėra švietimo pagalbos įstaigos. Pagal pasirašytą sutartį tarp Birštono savivaldybės ir Kauno pedagoginės psichologinės tarnybos Savivaldybės ugdymo įstaigoms švietimo pagalbos paslaugas, specialiųjų poreikių diagnostikos paslaugas ir švietimo pagalbos paslaugų poreikį nustato bei rekomendacijas dėl švietimo pagalbos paslaugų teikimo mąsto teikia Kauno pedagoginė psichologinė tarnyba. Kauno pedagoginė psichologinė tarnyba turi  modernias neurotechnologines priemones nerimo, dėmesio ir kalbos sutrikimų įvertinimui bei korekcijai, apmokyti specialistai naudoti šią įrangą pagalbos procese ir vykdomi individualūs dėmesio lavinimo, nerimo mažinimo ir kalbos suvokimo vystymo užsiėmimai. Vykdomi  Tarnybos ir Birštono ugdymo įstaigų Vaiko gerovės komisijų susitikimai-konsultacijos dėl švietimo pagalbos mokiniams, turintiems didelių ir vidutinių specialiųjų ugdymosi poreikių, veiksmingumo didinimo.
[bookmark: _Hlk95738854]35 lentelė. Informacija apie ugdymo įstaigose dirbančius švietimo pagalbos specialistus ir švietimo pagalbos teikėjus.
	Eil. Nr. 
	Įstaigos pavadinimas
	Psichologas (patvirtinti etatai / naudojami etatai) 
	Specialusis pedagogas (patvirtinti etatai / naudojami etatai) 
	Socialinis pedagogas
(patvirtinti etatai / naudojami etatai)
	Logopedas
(patvirtinti etatai / naudojami etatai)
	Mokytojo padėjėjas 
(patvirtinti etatai / naudojami etatai)

	1.
	Birštono gimnazija
	1 / 1
	1 / 1
	1 / 1
	0,5 / 0,5
	5 / 5

	2.
	Birštono vaikų lopšelis-darželis ,,Vyturėlis“
	0,37 / 0,37
	0
	0
	1 / 1
	1,25 / 1,25

	3.
	Birštono lopšelis-darželis ,,Giliukas“ 
	-
	-
	-
	0,5 / 0,5
	1 / 0



Aktuali problema yra švietimo pagalbos specialistai. Ikimokyklinio ugdymo programas įgyvendinančioms įstaigoms būtų reikalingi socialinio pedagogo etatai, tačiau šiuo metu socialinio pedagogo etatų steigimas šiose įstaigose nėra numatytas. Mokytojo padėjėjo etatų skaičių stengiamasi patvirtinti pagal įstaigų pateiktą poreikį ir prašymus. 
Iš viso įstaigose patvirtinta 5,37 švietimo pagalbos specialistų etato, iš jų užimta – 5,37 etato bei 7,25 švietimo pagalbos teikėjų etatų, iš jų užimta – 6,25 etato. 
Vienam patvirtintam bei dirbančiam švietimo pagalbos specialisto etatui tenka 132 mokiniai (vaikai). Vienam patvirtintam švietimo pagalbos teikėjui (mokytojo padėjėjui) tenka 97 mokiniai (vaikai), o vienam dirbančiam švietimo pagalbos teikėjui tenka 113 mokinių (vaikų). Pilnai sukomplektuota švietimo pagalbos specialistų komanda (4 švietimo pagalbos specialistai) dirba tik Birštono gimnazijoje. Tuo tarpu dviejose ikimokyklinio ugdymo mokyklose suformuotos nepilnos švietimo pagalbos specialistų komandos (po 1-2 švietimo pagalbos specialistus). 
Šiuo metu Birštono vaikų lopšelį-darželį ,,Vyturėlis“ ir Birštono lopšelį-darželį ,,Giliukas“ lanko 199 ikimokyklinio ir priešmokyklinio amžiaus vaikai. Iš jų 2021 m. 49 vaikai turėjo kalbos ir komunikacijos sutrikimų: Birštono vaikų lopšelyje-darželyje ,,Vyturėlis“ – 31 vaikas, Birštono lopšelyje-darželyje ,,Giliukas“ – 18 vaikų. 
Birštono gimnazijoje mokiniams, tėvams, mokytojams teikiama socialinė pedagoginė (teikia  socialinė pedagogė), psichologinė (teikia gimnazijos psichologė), specialioji pedagoginė (teikia specialioji pedagogė ir logopedė pagalba bei specialioji pagalba (teikia mokytojo padėjėjos). Birštono gimnazijoje dirba visi būtini švietimo pagalbos specialistai, patvirtinti 4 švietimo pagalbos specialistų etatai. Siekiant sklandžiai pasiruošti įtraukiajam ugdymui 2021 m. Švietimo, mokslo ir sporto ministerija skyrė 5380 Eur mokytojo padėjėjų etatams įsteigti. Už šias lėšas Birštono gimnazijoje buvo įsteigti 2 mokytojo padėjėjo etatai. 2020/2021 m. švietimo pagalba lapkričio-gegužės mėnesiais 5-8 kl., I-IV klasių mokiniams, pradinių klasių mokiniams lapkričio – kovo mėnesiais buvo teikiama, atsižvelgiant į karantino dėl COVID-19 pandemijos sąlygas, organizuojant nuotolinį bei mišrų pagalbos teikimo būdus, naudojant TEAMS aplinką, kitus internetinio bei telefoninio nuotolinio kontakto būdus. Likusiu metu pagalba buvo teikiama kontaktiniu būdu. 2020-2021 m. m. specialiojo pedagogo pagalba suteikta 15 Birštono gimnazijos mokinių, logopedo pagalba suteikta 39 mokiniams.
Birštono gimnazijoje veikia Vaiko gerovės komisija, kuri sprendžia mokinių, patiriančių mokymosi sunkumus, klausimus. 2020/2021 metais gimnazijos Vaiko gerovės komisija (VGK) apsvarstė 21 mokinio ugdymosi, elgesio, mokyklos lankymo, motyvacijos, nuotolinio mokymosi klausimus, sudaryti 2 mokinių individualūs ugdymo planai. Vaiko gerovės komisija, veikdama pagal ŠMSM pasiūlytą Problemų, kylančių mokiniams dėl nuotolinio mokymo, identifikavimo ir pagalbos suteikimo algoritmą, atsižvelgdama į vaikų patiriamus nuotolinio mokymosi sunkumus, daliai vaikų siūlė mokytis nuotoliniu būdu gimnazijos patalpose. Atvykti ir mokytis mokykloje buvo rekomenduota 15 vaikų, patyrusių nepalankias namų aplinkos sąlygas, psichologinius sunkumus dėl nuotolinio mokymosi ypatumų, ugdymosi sunkumus, elgesio problemas. Rekomendacijos buvo aptartos su mokinių tėvais, pasiūlymu mokytis mokykloje pasinaudojo 12 mokinių. 
8. Mokytojų ir mokinių skaičiaus santykis.
Ugdymo sąlygas apsprendžia ne tik mokyklų aprūpinimas ugdymo priemonėmis, pastatų būklė, bet ir mokytojų kontingento kokybinė sudėtis, kvalifikacija, mokytojų ir mokinių skaičiaus santykis (žr. 36 lentelę). Jis lemia ne tik ugdymo kokybę, bet ugdymo organizavimo kaštus bei ugdymo proceso rezultatyvumą ir efektyvumą. Mokytojų ir mokinių skaičiaus santykis ir mokinių skaičius klasėje yra vienas iš rodiklių, kuriuos didinant mažinamos išlaidos, skirtos ugdymo planų įgyvendinimui. Mažas mokinių ir mokytojų santykis rodo, kad klasės yra nedidelės ir vidutinis mokinių skaičius klasės komplekte yra mažas. Ypatingai mažas mokytojų ir mokinių skaičiau santykis yra kaimo pagrindinėse mokyklose. Didžiausias mokytojų ir mokinių skaičiaus santykis yra miesto gimnazijose ir progimnazijose. 
[bookmark: _Ref68278476]36 lentelė. Mokytojų kontingento pagal amžių pasiskirstymas pagal mokyklų tipus bei mokytojų ir mokinių skaičiaus santykis.
	Rodikliai
	Rodiklio reikšmė 

	Mokytojų dalis pagal amžių proc. nuo visų mokytojų (iki 30 metų amžiaus)
	Miesto gimnazijoje
	0

	
	Ikimokyklinio ugdymo mokyklose 
	3,6 %

	Mokytojų dalis pagal amžių proc. nuo visų mokytojų (pensinio amžiaus)
	Miesto gimnazijoje
	21%

	
	Ikimokyklinio ugdymo mokyklose 
	15,8%

	Vidutinis pedagoginio personalo amžius (metais)
	Miesto gimnazijoje
	55 m.

	
	Ikimokyklinio ugdymo mokyklose 
	47 m.

	Vienam švietimo pagalbos specialisto etatui tenka mokinių
	Miesto gimnazijoje
	146,6

	
	Ikimokyklinio ugdymo mokyklose 
	106,4

	Vienai sąlyginei mokytojo pareigybei tenkančių mokinių (vaikų) skaičius 
	Miesto gimnazijoje
	25,8

	
	Ikimokyklinio ugdymo mokyklose 
	6,0

	Mokinių skaičius, tenkantis vienam mokyklos administracijos nariui 
	Miesto gimnazijoje
	172

	
	Ikimokyklinio ugdymo mokyklose 
	66

	Švietimo pagalbos specialistų, tenkančių 100-ui mokinių (vaikų) skaičius
	Miesto gimnazijoje
	0,6

	
	Ikimokyklinio ugdymo mokyklose 
	0,93



Paminėtina ir tai, kad nemaža dalis pensinio amžiaus mokytojų pasinaudojo lengvatomis pagal galiojančius Lietuvos Respublikos švietimo ir mokslo ministerijos patvirtintus Valstybės biudžeto lėšų, skirtų išlaidoms, susijusioms su mokytojų skaičiaus optimizavimu, apmokėti, paskirstymo tvarkos aprašus (žr. 37 lentelė.). 
[bookmark: _Ref68278222][bookmark: _Hlk97562581]37 lentelė. Valstybės biudžeto lėšų, skirtų išlaidoms, susijusioms su mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, skaičiaus optimizavimu, apmokėti įgyvendinimas Birštono savivaldybėje.
	Eil. Nr.
	Metai
	 
	Mokytojų, su kuriais nutrauktos darbo sutartys, skaičius
	Lėšų poreikis išeitinėms išmokoms mokėti, Eur

	
	
	
	
	iš viso
	iš jų dengiama:

	
	
	
	
	
	valstybės biudžeto lėšomis (2/3)
	Savivaldybės biudžeto lėšomis (1/3)

	1.
	2018 m.
	planuota
	2
	5245,00
	3090,00
	2155,00

	
	
	panaudota
	2
	5245,00
	3090,00
	2155,00

	
	
	grąžinta
	-
	-
	-
	-

	2.
	2020 m.
	planuota
	4
	31072,07
	20857,00
	10215,07

	
	
	panaudota
	3
	19650,6
	13035,37
	6615,24

	
	
	grąžinta
	1
	10939,49
	7339,66
	3599,83

	3.
	2021 m.
	planuota
	2
	20459,50
	4060,00
	16399,50

	
	
	panaudota
	2
	20459,50
	4060,00
	16399,50

	
	
	grąžinta
	-
	-
	-
	-


2016 m.ir 2017 m. Birštono savivaldybei Valstybės biudžeto lėšos, skirtos išlaidoms, susijusioms su mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, skaičiaus optimizavimu, apmokėti  nebuvo skirtos, nes nebuvo mokytojų ketinančių pasinaudoti šios programos teikiamomis galimybėmis. 2019 m. pedagogų skaičiaus optimizavimo programa nebuvo įgyvendinama.
Per 2018–2021 m. mokyklų tinklo pertvarkos plano įgyvendinimo laikotarpį pagal Pedagogų skaičiaus optimizavimo programą darbo sutartis nutraukė 7 Birštono mokyklų mokytojai. 
Vykdant tinklo pertvarkos priemones, numatytas ankstesniame plane mokytojų įdarbinimo problemos buvo išspręstos ir nesukėlė neigiamų padarinių – mokytojai įsidarbino kitose įstaigos, kuriose trūko mokytojų. 

9. [bookmark: _Hlk94872488]Ugdymo proceso skaitmenizavimas, informacinių technologijų naudojimas mokyklų veiklai organizuoti ir tobulinti.
Bendrojo ugdymo mokykla Birštono gimnazija ir ikimokyklinio ugdymo mokyklos naudoja elektroninius dienynus, Birštono meno mokykla elektroniniu dienynu nesinaudoja. Mokytojai, mokantys mokinius nuotoliniu ugdymo proceso organizavimo būdu, įgijo skaitmeninio raštingumo kompetencijas. Mokyklose yra užtikrinama mokymui(-si) nuotoliniu ugdymo proceso organizavimo būdu reikalinga kompiuterinė įranga ir interneto prieiga. 
2021-2022 m. m. toliau nuosekliai vykdomas Ugdymo proceso skaitmenizavimas – 2021 m. iš Nacionalinės švietimo agentūros gauta įvairios ugdymo įstaigoms skirtos įrangos, kuri naudojama mokytojų darbo vietoms modernizuoti ir ugdymo kokybei gerinti, hibridinėms klasėms įrengti. 
2021 m. gautos priemonės:
·  nešiojamieji kompiuteriai „HP ProBook 455 G7“ (su krepšiais), interaktyvus kilimėlis ir laminavimo aparatai Fusion 3000L A3 (skirta Birštono vaikų lopšeliui-darželiui „Vyturėlis“); 
· mobilūs vaizdo įrašymo ir transliavimo įrenginiai (skirta Birštono gimnazijai);
· interaktyvus kilimėlis 1 vnt. (skirta Birštono gimnazijai).

Internetines svetaines, atitinkančias nustatytus reikalavimus, turi visos mokyklos. Mokymui skirtų  modernių kompiuterių, tenkančių 100-ui mokinių, skaičius – 24,05 vnt.  
	38 lentelė. Birštono gimnazijos apsirūpinimo kompiuteriais būklė 2021 m. (ŠVIS duomenys) 
	Kompiuteriai patalpose
	Kompiuterių skaičius

	Specialiosios kompiuterių klasės ir (arba) informatikos kabinetai
	34

	
	Įvairių dalykų kabinetai ir klasės
	208

	
	Mokyklos biblioteka ir skaitykla
	14

	
	Mokytojų kambarys
	3

	
	Kitos tik mokytojams skirtos patalpos
	4

	
	Mokyklos administracijos kabinetai
	19

	
	Kitos mokyklos patalpos
	8

	Iš viso kompiuterių
	290





39 lentelė. Birštono gimnazijos pedagogai bei informacinės ir kompiuterinės technologijos (ŠVIS duomenys):
	Visų mokyklos pedagogų skaičius (dirbantys pagal pagrindines darbo sąlygas)
	36

	Pedagogų, turinčių skaitmeninio raštingumo kompetencijas pagal  skaitmeninio raštingumo programos aprašą, skaičius (išskyrus informatikos mokytojus)
	36

	Pedagogų, naudojančių IKT savo dėstomam dalykui/sričiai , skaičius (išskyrus informatikos mokytojus)
	35

	Pedagogų, ugdančių mokinius, pasitelkiant virtualias mokymo aplinkas (išskyrus informatikos mokytojus)
	36

	Pedagogų, pasidalijusių patirtimi virtualiose bendruomenėse, skaičius
	15



	Išaugo mokytojų ir kitų bendruomenės narių IT kompetencijos. Vyko Teams ir Office365 platformų naudojimo mokymai:
1.1. Alytaus kolegijos organizuotame seminare „Office365 naudojimas ugdymo procese“ dalyvavo 44 mokytojai;
1.2. V. Stalioraičio tęstiniame seminare „Office 365 ir Teams naudojimo galimybės nuotoliniame mokyme“ dalyvavo 46 mokytojai ir specialistai;
1.3. Birštono gimnazijos direktoriaus pavaduotoja ugdymui A. Ferevičienė, vykdė 8 mokymus po 1,5 ak. v. visiems mokytojams „TEAMS ir Office365 naudojimas nuotoliniame mokyme“. Atsiradus poreikiui, kas mėnesį ar du mokytojai jungdavosi konsultuotis. Konsultuojami buvo mokiniai, tėvai (pagal poreikį, individualiai).
Birštono gimnazija iš ŠMSM buvo aprūpinta kompiuteriais. Pandemijos laikotarpiu gauta įranga:
1.3.1. Planšetiniai kompiuteriai – 8 vnt., 2020 m. spalio mėn.;
1.3.2. Nešiojamieji kompiuteriai (mokiniams) – 2 vnt., 2020 m. spalio mėn.;
1.3.3.Nešiojamieji kompiuteriai (mokytojams) – 22 vnt. 2020 m. gruodžio mėn.

10. Neformalaus, papildomo ugdymo ir saviraiškos programų vykdymas
Neformaliojo vaikų švietimo programų tikslas – plėtoti ir įgyvendinti neformaliojo vaikų švietimo paslaugas, didinti vaikų, ugdomų miesto bendrojo ugdymo mokyklose pagal NVŠ programas, skaičių, plėtoti teikiamų NVŠ paslaugų įvairovę, sudaryti vienodas galimybes ir palankias sąlygas atskleisti individualius vaikų gebėjimus ir padėti tenkinti pažinimo, lavinimosi ir saviraiškos poreikius.
2021 m. Birštono savivaldybei iš valstybės biudžeto skirtos lėšos Neformaliojo vaikų švietimo programoms įgyvendinti. Suorganizuoti 3 pasitarimai ir dažnos asmeninės konsultacijos programų vykdytojams ir mokytojams; inicijuota ir atlikta visų programų vykdymo priežiūra (lankomumas, teikėjų ir tėvų sutartys, sveikatos pažymėjimai bei programų atitiktis reikalavimams). 2021 metais Lietuvos mokinių neformaliojo vaikų švietimo centras (projekto pareiškėjas) pervedė 26,8 tūkst. Eur programoms įgyvendinti. Panaudota 26,4 tūkst. Eur.
Teisę gauti lėšas turėjo kiekvienas vaikas, besimokantis pagal pradinio, pagrindinio ir vidurinio ugdymo programas ir kiekvienas neformalaus vaikų švietimo teikėjas, išskyrus bendrojo ugdymo mokyklą t. y. Birštono gimnaziją.

40 lentelė. Birštono savivaldybėje vykdomų neformaliojo vaikų švietimo programų sąrašas.
	Eil.
Nr.
	Įstaiga
	Programos pavadinimas
	Programoje dalyvaujančių / dalyvavusių vaikų skaičius 
	Programos įgyvendinimo laikotarpis 

	1.
	MB „Čiulba ulba“
	Švenčių kūrimas su „Čiulba ulba“
	8
	2021 m. I pusmetis 

	2.
	Birštono sporto centras
	Mokomės plaukti

Kodas 120501124
	42
	2021 m. I pusmetis; 2021 m. II pusmetis

	3.
	VšĮ „Saugus vaikas LT“
	„Būk saugus“

	17
	2021 m. I pusmetis; 2021 m. II pusmetis

	4.
	VšĮ „Imperium“

	Gatvės šokiai - 1-2; 5-8 klasės) 
Kodas120300620
	28
	2021 m. I pusmetis; 2021 m. II pusmetis


	5. 
	Laisvoji mokytoja V. B.
	Kūrybinis chemijos žinių taikymas
	15
	2021 m. I pusmetis

	6. 
	VšĮ Išmanūs finansai
	Išmanių finansų laboratorija
	18
	2021 m. II  pusmetis

	
	Iš viso: 
	128
	



Programas vykdė 6 NVŠ teikėjai, iš kurių 1 laisvasis mokytojas, 1 biudžetinė įstaiga, 1 mažoji bendrija ir 3 viešosios įstaigos. Lyginant su 2020 metais, įgyvendinamų neformaliojo vaikų švietimo programų skaičius padidėjo (2020 m. – 4 programos, 2021 m. 6 programos). Tačiau būtina paminėti, kad kai kurios programos buvo įgyvendinamos ne visus metus – programa „Švenčių kūrimas su „Čiulba ulba“ buvo įgyvendinama tik I metų pusmetį, o prioritetinė programa „Kūrybinis chemijos žinių taikymas“ tik kelis mėnesius. 
Mokiniai turėjo galimybę pasirinkti vieną iš 6 NVŠ programų ir pagal su NVŠ teikėju sudarytą Neformaliojo vaikų švietimo teikimo sutartį gauti paslaugą už mažesnį, nei NVŠ teikėjo nustatytą, programos įkainį. Šia galimybe per mėn. pasinaudojusių vidurkis – 115 mokinių.  Savivaldybės NVŠ lėšų dydis, skirtas sumažinti mokestį už NVŠ siekė – prioritetinėms programoms 20 Eur, kitoms programoms 18 Eur vaikui per mėnesį. Programos finansuotos 10 mėnesių.
Vaikų, kurie metų eigoje dalyvavo neformaliojo vaikų šveitimo programų veikloje skaičius lyginant su 2020 m. buvo padidėjęs 24 vaikais, t. y. 23 proc. Tačiau metų pabaigoje vaikų skaičius buvo – 105. Tai atsitiko todėl, kad, kaip jau minėta anksčiau, savo veiklos metų pabaigoje nebevykdė dvi NVŠ programos.   
Vadovaujantis Birštono savivaldybės Neformaliojo vaikų švietimo lėšų skyrimo ir naudojimo tvarkos aprašo nuostatomis ir neformaliojo vaikų švietimo programų stebėsenos tvarkos aprašu, Švietimo, kultūros ir sporto skyrius organizavo neformaliojo vaikų švietimo programų stebėseną ir priežiūrą. Parengta 14 Neformaliojo vaikų švietimo programų stebėsenos ataskaitų pirmąjį metų pusmetį ir 10 ataskaitų antrąjį pusmetį. Atlikta programų dalyvių žodinė apklausa, siekiant išsiaiškinti programų kokybę bei jų teikiamą naudą. Visas neformaliojo vaikų švietimo programas mokiniai įvertino teigiamai – ypač teigiamai vaikai akcentavo bendravimą ir bendradarbiavimą.
41 lentelė. Kitas neformalusis švietimas
	
	Skaičius
	Procentai

	Iš viso BUM mokinių skaičius *
	515
	

	Dalyvauja NVŠ programose, kurių NVŠ Finansavimo pobūdis NVŠ tikslinis finansavimas
	128
	24,85%

	Dalyvauja Neformaliojo vaikų švietimo programose, kurių NVŠ finansavimo pobūdis išskyrus NVŠ tikslinį finansavimą
	48
	9,32%

	Dalyvauja Formalųjį švietimą papildančio ugdymo programose
	264
	51,26%

	Dalyvauja NVŠ programose arba lanko BUM būrelius
	336
	65,24%


(pagal ŠVIS duomenis) * Neįtraukiami ikimokyklinės ir priešmokyklinės grupės vaikai.
Tikslinėmis valstybės neformaliojo vaikų švietimo lėšomis pasinaudojančių mokinių procentas Savivaldybėje – 28,29 proc. (Lietuvoje – 27,64 proc.)	
Savivaldybės lėšomis finansuojamose NVŠ programose dalyvaujančių mokinių procentas – 0,00 proc. (Lietuvoje – 4,1 proc.).
NVŠ ir FŠPU programose dalyvaujančių 1–4 klasių mokinių procentas – 68,75 % (Lietuvoje – 46,15 %).    
NVŠ ir FŠPU programose dalyvaujančių 5–8 klasių mokinių procentas – 25,69 % (Lietuvoje – 34,32 %). 
NVŠ ir FŠPU programose dalyvaujančių 9–12 klasių mokinių procentas – 5,56 % proc. (Lietuvoje – 19,17 % proc.).  
Mokinių, turinčių specialiųjų ugdymosi poreikių ir dalyvaujančių NVŠ ir FŠPU programose, procentas – 26,61% (Lietuvoje – 30,64%).  
Mokinių, dalyvaujančių NVŠ ir FŠPU programose, išskyrus muzikos ir sporto krypties programas, procentas – 52,08%  (Lietuvoje – 52,00%).
Bendras NVŠ ir FŠPU programų krypčių skaičius savivaldybės įsteigtose NVŠ mokyklose – 3 (Lietuvoje – 16).  
Formalųjį švietimą papildančio ugdymo programas ir neformaliojo vaikų švietimo programas Birštono savivaldybėje įgyvendina Birštono meno mokykla ir Birštono sporto centras. 2021 m. Birštono meno mokykla vykdė šias programas: dailės ugdymo, muzikinio ugdymo, dizaino studijos ir ankstyvojo meninio ugdymo programas. Bendras mokinių skaičius – 178. Visi mokytojai turi kvalifikacinius reikalavimus atitinkančią kvalifikaciją. Birštono sporto centro strateginis tikslas - formuoti, įgyvendinti ir plėtoti fizinio aktyvumo ir sporto politiką. Šiuo tikslu siekiama sudaryti palankias sąlygas gyventojų laisvalaikio užimtumui, aktyviai fizinei veiklai, sveikai gyvensenai, sportui plėtoti, eksploatuoti modernią sveikatinimo ir sporto paslaugų infrastruktūrą. Įgyvendinant tikslą parengtos 7 sporto šakų sportinio ugdymo programos: lengvosios atletikos, irklavimo, krepšinio, futbolo, teniso, jėgos trikovės, šachmatų. Ugdymo užsiėmimus (treniruotes) lankė 198 pradinio rengimo grupės  7-13 metų amžiaus sportininkai ir 58 meistriškumo ugdymo grupių 14-19 metų amžiaus sportininkai. 
Studijoje apie neformalųjį švietimą, kurią Švietimo, mokslo ir sporto ministerijos pavedimu parengė kompanija Smart continental įvertintas teikiamų neformaliojo vaikų švietimo paslaugų naudojimo dažnumas ir kokybė. 2018 m. duomenimis didžiausia neformaliojo švietimo paslaugomis besinaudojančių mokinių dalis tarp nagrinėjamų savivaldybių buvo Birštono savivaldybėje (82 proc.). Taip pat Birštono savivaldybė yra tarp savivaldybių, kuriose yra teikiama mažiausiai NVŠ programų, tačiau NVŠ programų vienam 7–17 amžiaus gyventojui tenka daugiausiai. 

11. Finansiniai ištekliai 
Švietimo kokybė savivaldybėje priklauso nuo švietimo reikmėms, mokyklų išlaikymui skirto finansavimo iš valstybės ir Savivaldybės biudžeto. Iš valstybės biudžeto finansuojamas mokytojų darbo užmokestis, skiriamos lėšos ugdymo procesui organizuoti ir valdyti bei švietimo pagalbai finansuoti. Lentelėse pateikiami duomenys apie švietimui skirtų lėšų pasiskirstymą pagal finansavimo šaltinius.

42 lentelė. Švietimo finansavimas savivaldybėje 2019–2021 m. 
	Lėšų šaltinis 
	2019 m.
	2020 m.
	2021 m.

	Valstybės lėšos
	1130,9
	1276,4
	1337,0

	Savivaldybės biudžeto lėšos
	1339,9
	1968,2
	1523,7

	Mokyklų gautos pajamos
	87,0
	60,6
	55,1

	Paskolos
	-
	-
	500,0

	Iš viso:
	2557,8
	3305,2
	3415,8



43 lentelė. Materialiniai ir finansiniai ištekliai 2019–2021 m. 
	Eil. Nr. 
	Materialiniai ir finansiniai ištekliai
	2019 m.
	2020 m.
	2021 m.

	1.
	Savivaldybės biudžeto lėšos (Eur):
	
	
	

	1.1
	Iš viso skirta ir savivaldybės biudžeto (Eur)
	9910,7 
	13741,4 
	11948,6

	1.2.
	Iš jų skirta švietimui (Eur)
	2557,8 
	3305,2 
	3415,8

	1.3.
	Švietimui skirta proc. nuo bendros sumos 
	25,8 %
	24,05 %
	28,59 %

	2.
	Mokymo lėšos (Eur)
	1130,9
	1276,4
	1337

	3.
	Savarankiškos lėšos (Eur)
	1394,7
	1317,6
	1504,4

	4.
	Investiciniai projektai (Eur)
	32,2
	711,2
	574,4


Iš lentelėse pateiktų duomenų matyti, kad 2019 - 2021 m. Birštono savivaldybės mokykloms iš valstybės biudžeto skiriamos lėšos (mokymo lėšos) nuosekliai didėjo. Nuosekliai didėjo ir iš Savivaldybės biudžeto skiriamos lėšos. Daugiausia lėšų iš savivaldybės biudžeto buvo skirta 2020 m. Lyginant su 2019 m. savivaldybės biudžeto lėšų buvo skirta net 32 proc., tačiau 2021 m. savivaldybės skirtų lėšų dalis šiek tiek sumažėjo, bet buvo 12,2 proc. didesnė nei 2019 m. Švietimui skirta biudžeto dalis 2020 m. nežymiai sumažėjo, tačiau 2021 m. lyginant su 2020 m. padidėjo 4,5 proc.  
Mokymo lėšų nuolat didėjantį poreikį sąlygoja ir įtakos jų didėjimui turi teisės aktais nuolat didinamas pedagoginių darbuotojų darbo užmokestis, pareiginės algos bazinio dydžio kasmetinis didėjimas. Vadovaujantis Mokymo lėšų apskaičiavimo, paskirstymo ir panaudojimo tvarkos aprašu ir jame nustatyta mokymo lėšų skyrimo metodika, skiriamos lėšos ugdymo planui įgyvendinti, ugdymo procesui organizuoti ir valdyti bei švietimo pagalbai teikti. Siekiant laiku išmokėti darbo užmokestį pedagogams, lėšų trūkumą Savivaldybė dengė iš Savivaldybės savarankiškosioms funkcijoms skirtų lėšų. 
Pagal Švietimo, mokslo ir sporto ministerijos parengtame leidinyje „Švietimas regionuose 2021. Nuotolinis mokymas“ pateiktą informaciją, lyginant ikimokyklinio ir bendrojo ugdymo įstaigoms savivaldybių skirtas ūkio lėšas 2018 m. ir 2020 m., matyti, kad Birštono savivaldybė yra tarp savivaldybių, kuriose šios lėšos, skaičiuojant vienam mokiniui, didėjo labiausiai. 
12. Mokyklų tinklo efektyvumas. 
Mokyklų tinklo efektyvumas yra susijęs su mokyklų dydžiais, mokyklų klasių komplektų užpildymu, vidutinėmis vieno mokinio ugdymo išlaidomis. Mokyklose, kuriose formuojami nepilni klasių komplektai, neužpildomos patalpos, skirtos lėšos naudojamos neracionaliai. 
Didžiausią ir mažiausią mokinių skaičių klasėje reglamentuoja Mokymo lėšų apskaičiavimo, paskirstymo ir panaudojimo tvarkos aprašas, patvirtintas Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ (toliau – metodika). Mažiausias mokinių skaičius klasėje pagal pradinio ugdymo programą (1–4 klasėse), pagal pagrindinio ugdymo programą (5–10, I–II gimnazijos klasėse) gali būti 8 mokiniai, pagal vidurinio ugdymo programą (III–IV gimnazijos klasėse) – 12 mokinių. Galimas didžiausias mokinių skaičius 1–4 klasėse gali būti po 24 mokinius, o 5–10, I–II ir III–IV gimnazijos klasėse – po 30 mokinių. 
Pagal pateiktus duomenis Birštono gimnazijoje vidutinis mokinių skaičius klasės komplekte yra  stabilus – 20,5 mokinio klasės komplekte. 

44 lentelė. Bendras mokinių ir klasių skaičius Birštono gimnazijoje 2020–2021 m. m. (ŠVIS duomenys)
	Klasė
	
	Klasių skaičius
	Mokinių skaičius

	1-12 klasės
	1
	2
	41

	
	2
	3
	49

	
	3
	2
	41

	
	4
	2
	44

	
	5
	2
	53

	
	6
	2
	44

	
	7
	2
	37

	
	8
	2
	45

	Gimnazijos klasės
	I
	2
	45

	
	II
	2
	46

	
	III
	2
	37

	
	IV
	2
	33

	Iš viso:
	
	25
	515



[bookmark: _Ref68278695]45 lentelė. Vidutinis mokinių skaičius klasės / grupės komplekte mokyklose (2021-09-01).
	Mokykla
	IU grupėse
	PU grupėse
	1–4 
klasėse
	5–8 
klasėse
	I-II gimnazijos klasėse
	III-IV gimnazijos klasėse

	Birštono gimnazija
	-
	-
	19,4
	22,4
	22,75
	17,5

	Birštono vaikų lopšelis-darželis „Vyturėlis“ ir Birštono lopšelis-darželis „Giliukas“
	17,5
	15
	-
	-
	-
	-



Vienas iš svarbiausių kriterijų, siekiant užtikrinti kokybišką ugdymą, inicijuojant ir vykdant mokyklų pertvarkos procesus, keičiantis mokinių skaičiaus vidurkiui klasėse laiku į tai reaguoti ir optimizuoti klasių komplektų skaičių. Įprastai ugdymo įstaigos, kuriose ženkliai mažėja vaikų skaičius ir atitinkamos klasės sraute nesusiformuoja pilnas klasės komplektas, vaikų ir klasių mažėjimo problemą sprendžia formuodamos nepilnus arba jungtinių klasių komplektus. Birštono savivaldybėje tokių klasių komplektų nėra. 
Vidutinis vaikų skaičius ikimokyklinio ugdymo grupėje yra 17,5 vaiko, o priešmokyklinio ugdymo grupėje – 15 vaikų. Tai atitinka nustatytus reikalavimus. Vidutinis mokinių skaičius bendrojo ugdymo mokyklos klasės komplekte yra 20,5 mokinio. Vaikų skaičius Birštono gimnazijos klasėse svyruoja nuo 14 mokinių iki 27 mokinių klasėje.  
Viena iš pagrindinių priežasčių, kodėl gali trūkti lėšų – per mažas mokinių skaičiaus vidurkis klasėse. Tikslingas ir kryptingas klasių komplektavimo organizavimas laikantis priėmimo į Birštono savivaldybės bendrojo ugdymo mokyklas tvarkos aprašo reikalavimų bei vykdant Švietimo įstatymo 29 straipsnio nuostatas klasių komplektavimas Birštono savivaldybėje yra tolygus. Kai klasių komplektai formuojami laikantis teisės aktų reikalavimų, pagal aiškius kriterijus, įstaigų vadovai ir mokytojai nepatiria įtampos dėl krūvio, dėl įstaigų ateities, gali planingai vykdyti savo veiklą. Klasių formavimas laikantis nustatytos tvarkos užtikrina pakankamą mokymo lėšų skyrimą mokykloms.

13. Mokyklų pastatų ir patalpų būklė
Higienos ir saugos reikalavimus atitinkanti mokyklų pastatų ir patalpų būklė yra vienas iš svarbiausių veiksnių, leidžiančių ugdytiniams, mokiniams ir darbuotojams ugdytis ir dirbti saugioje aplinkoje bei gauti aukštesnės kokybės paslaugas. 
Tinkama mokyklų pastatų ir patalpų būklė yra svarbus ugdymo sąlygų ir kokybės veiksnys. Mokyklų pastatų būklė gerėja dėl nuosekliai vykdomo švietimo įstaigų pastatų, patalpų ir aplinkos gerinimo. Lietuvos Respublikos švietimo įstatyme numatyta, kad valstybės lygiu investicinės lėšos švietimo plėtotei (žmogiškiesiems ištekliams plėtoti ir optimizuoti, darbo sąlygoms gerinti, švietimo kokybei ir prieinamumui didinti, infrastruktūrai tobulinti ir kt.) paskirstomos Lietuvos Respublikos švietimo, mokslo ir sporto ministerijos nustatyta tvarka, įgyvendinant Valstybinę švietimo strategiją ir Lietuvos Respublikos švietimo, mokslo ir sporto ministerijos strateginį veiklos planą, o savivaldybės lygiu investicinės lėšos švietimo plėtotei skiriamos pagal programas, nustatytas savivaldybės tarybos patvirtintuose biudžetuose.
Mokyklų švietimo įstaigų pastatų, patalpų ir aplinkos gerinimo darbai finansuojami tiek valstybės, tiek Savivaldybės lėšomis. 
[bookmark: _Ref68280107]46 lentelė. Birštono savivaldybės švietimo įstaigų įgyvendinti ir įgyvendinami projektai per ataskaitinį laikotarpį (nurodytos preliminarios projektų vertės).
	Eil. Nr.
	Projekto pavadinimas
	Projekto vertė, Eur
	Lėšų šaltiniai, Eur
	Projekto pradžios –pabaigos metai

	
	
	
	Savivaldybės biudžetas
	Valstybės biudžetas
	ES lėšos
	

	1.
	„Sveikos gyvensenos skatinimas Birštono savivaldybėje“.  Projektas finansuojamas Europos regioninės plėtros fondo lėšomis. Partneris Kauno rajono visuomenės sveikatos biuras 
	68332,78 
	5124,98 
	5124,95 
	58082,85
	2018–2022  
 

	2.
	„Ikimokyklinio ir priešmokyklinio ugdymo prieinamumo didinimas Birštono savivaldybėje“.
	200271,35
	170230,64
	15020,35
	15020,36
	2018-2021

	3.
	„Neformalaus švietimo infrastruktūros tobulinimas Birštono savivaldybėje“. Finansuotas pagal 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ įgyvendinimo priemonę Nr. 09.1.3-CPVA-R-725 „Neformaliojo švietimo infrastruktūros“.
	99870,84
	14980,63
	-
	84890,21
	2018-2019

	4.
	„Darželio pastato rekonstravimas į Birštono meno mokyklą Birštone, J. Basanavičiaus a. 6“.
	1131060,82
	300000,00
	400000,00
	-
	2020–2022 

	Iš viso:
	1499536,0
 
	490336,3
 
	420145,3
 
	157993,4
 
	 



Mokyklų neįgaliesiems pritaikymo būklė Birštono savivaldybėje yra gera. Visiškai pritaikytos 3 Birštono savivaldybės mokyklos (75 proc. visų mokyklų) – prie įėjimų įrengti pandusai, pritaikyti sanitariniai mazgai, automobilių parkavimo vietos, išplatintos durys, dviejose įstaigose yra liftai (žr. 47 lentelę). 
47 lentelė. Mokyklų pastatų pritaikymas neįgaliesiems
	Eil. Nr. 
	Mokyklos pavadinimas 
	Pritaikymas neįgaliesiems 

	1. 
	Birštono gimnazija 
	Pritaikyta. Neįgalieji gali laisvai judėti visame pastate. Yra liftas. 
Automobilių parkavimo vieta pritaikyta žmonėms su negalia.  Pritaikyti sanitariniai mazgai. Koridoriuose ir kabinetuose išplatintos durys.  

	2. 
	Birštono vaikų lopšelis-darželis „Vyturėlis“  
	Iš dalies pritaikyta. Neįgaliesiems įrengtas pandusas. Pritaikytas sanitarinis mazgas.  Koridoriuose ir kabinetuose išplatintos durys.   

	3. 
	Birštono lopšelis-darželis „Giliukas“  
	Pritaikyta.  Neįgalieji gali laisvai judėti visame pastate. Yra liftas. 
Automobilių parkavimo vieta pritaikyta žmonėms su negalia.  
Pritaikyti sanitariniai mazgai. Koridoriuose ir kabinetuose išplatintos durys.   

	4. 
	Birštono meno mokykla 
	Vykdomi pastato rekonstrukcijos darbai. Baigus įgyvendinti projektą pastatas bus visiškai pritaikytas neįgaliesiems 



Birštono savivaldybės biudžete kasmet planuojamos lėšos švietimo objektų plėtrai ir modernizavimui, t. y. įstaigų pastatų bei patalpų gerinimui (atnaujinimui), avarinėms situacijoms likviduoti, elektros ir priešgaisrinės saugos reikalavimų vykdymui, išorės infrastruktūrai, edukacinėms erdvėms įrengti, švietimo įstaigų higienos priemonėms, ilgalaikiam turtui, ūkio inventoriui. Darbų ir lėšų tiems darbams atlikti bei įrangai įsigyti poreikis buvo ir išlieka pakankamai didelis. 
 48 lentelė. Aprūpinimas ir ugdymo sąlygos.
	Rodikliai
	2020 metai

	
	Birštono savivaldybės rodiklis

	Vidutinė vienam Birštono savivaldybės mokyklos mokiniui tenkanti Mokymo lėšų suma (tūkst. Eur)
	1,35 tūkst. Eur (2018 m.)

	
	

	Vidutinė 1 mokiniui tenkanti aplinkos lėšų suma (Eur) 
	Miesto gimnazijoje
	0,637 Eur

	Mokyklos patalpų plotas, tenkantis vienam mokiniui (kv. m) 
	Miesto gimnazijoje
	11,87

	
	Ikimokyklinio ugdymo mokyklose 
	15,95

	1 mokiniui tenkantis mokyklos mokymo patalpų plotas (kv. m/mok.)
	Miesto gimnazijoje
	5,15

	
	Ikimokyklinio ugdymo mokyklose 
	8,12

	Įvairios įrangos, tenkančios 100 mokinių, skaičius (interaktyvių lentų / daugialypės terpės projektorių)
	Miesto gimnazijoje
	12,2


[bookmark: _Hlk97653150] (pagal ŠVIS duomenis) 
49 lentelė. Vienam mokiniui tenkantis mokyklos plotas. 
	Įstaigos pavadinimas
	Bendras patalpų
 plotas
	Mokymo patalpų plotas
	Mokinių (vaikų) skaičius
	Vienam mokiniui tenkantis plotas
 nuo bendro
 patalpų ploto
	Vienam mokiniui tenkantis plotas
nuo mokymo
 patalpų ploto

	Birštono gimnazija
	 6091,43 
	 3592,0
	 513
	11,87 
	7,0

	Birštono vaikų lopšelis-darželis „Vyturėlis“ 
	 2333,41
	1425,22 
	 144
	16,20 
	9,90 

	Birštono lopšelis-darželis „Giliukas“ 
	910,76 
	368,00
	 58
	15,70 
	6,35 

	Birštono meno mokykla 
	Dėl šiuo metu rekonstruojamo meno mokyklos pastato veiklą vykdo Birštono gimnazijos patalpose


P. S. Į Birštono gimnazijos mokymo patalpų plotą įtraukta sporto ir aktų salės.

Neefektyvus mokyklų pastatų panaudojimas labai padidina vienam mokiniui išlaikyti tenkančią lėšų sumą. Kuo mažesnis klasių ir mokinių skaičius klasėje, tuo brangesnis patalpų išlaikymas. Kuo didesnis mokyklų plotas, tuo daugiau lėšų reikia šildymui, komunalinėms paslaugoms, aptarnaujančio personalo išlaikymui.
Pagal ŠVIS duomenis Birštono savivaldybės ugdymo įstaigų patapos naudojamos pakankamai racionaliai. Pvz.: Birštono gimnazijos mokymo patalpų plotas tenkantis vienam mokiniui - 5,15 kv. m , o šalyje 5,10. 
Efektyviau patalpas panaudoti yra sudėtinga, kadangi labai didelė dalis nenaudojamo mokyklų bendrojo ploto yra rūsiuose arba palėpėse, todėl reikėtų papildomų investicijų tų patalpų sutvarkymui bei apšildymo įrengimui, kad tas patalpas būtų galima eksploatuoti arba pačiai įstaigai, arba jas išnuomoti kitiems naudotojams. 

14. Mokinių pavėžėjimo į mokyklas organizavimas 
Siekiant užtikrinti lygias švietimo galimybes, sudarytos sąlygos ir galimybės visiems Savivaldybės teritorijoje toliau kaip 3 km nuo mokyklos gyvenantiems mokiniams pasiekti mokyklą. Birštono savivaldybėje mokinių pavėžėjimas organizuojamas trimis būdais: geltonaisiais autobusais, vietinio reguliaraus susisiekimo maršrutiniais autobusais, taip pat išimties atvejais kompensuojama tėvams už vežiojimą (šis būdas taikomas tik tais atvejais, kai nevažiuoja joks autobusas ir reikia pavežti 1–2 mokinius). 
Birštono savivaldybėje į ugdymo įstaigas pavežami visi vaikai. Kaimiškose vietovėse gyvena 263 mokiniai. Daugiausia mokinių pavežama geltonaisiais mokykliniais autobusais – 107 mokiniai. Maršrutiniu transportu vyksta 142 mokiniai. Daugiausia pavežama 5-8 klasės mokinių – 96. 
50 lentelė. Mokinių pavežimo į mokyklą būklė 2021 m. (ŠVIS duomenys) 
	Klasės
	Kaimuose ir miesteliuose toliau kaip 3 km nuo mokyklos gyvenantys mokiniai
	Pavežama mokinių
	Nepavežama**

	
	
	maršrutiniu transportu
	privačiu transportu
	geltonaisiais autobusais
	kitais vežiojimo būdais
	iš viso
	iš jų ne į artimiausią mokyklą*
	

	1-4 klasės
	74
	44
	0
	32
	0
	76
	43
	0

	5-8 klasės
	96
	44
	11
	41
	0
	96
	51
	0

	I-II gimn. kl.
	56
	31
	2
	23
	0
	56
	32
	0

	III-IV gimn. klasės
	37
	23
	1
	13
	0
	37
	22
	0

	Iš viso:
	263
	142
	14
	109
	0
	265
	148
	0



Mokiniai ne tik pavežami į mokyklas. Mokiniams yra sudarytos galimybės išvykti į įvairius, formaliojo švietimo programas papildančius ir mokinių saviraiškos poreikius tenkinančius, neformaliojo švietimo renginius. Švietimo, kultūros ir sporto skyriaus duomenimis, Savivaldybė kompensavo kelionių, skirtų mokinių dalyvavimui olimpiadose, konkursuose, varžybose, tarpmokykliniuose susitikimuose bei vykimui į pažintinius renginius, išlaidas.
Iš lentelėje pateiktų duomenų (žr. 24 lentelę) matyti, kad į Birštono gimnaziją pavežama daugiau nei pusė gimnazijos mokinių - 263 mokiniai. Didžioji dalis pavežama maršrutiniu transportu ir mokykliniais autobusais. Nepavežamų mokinių Birštono savivaldybėje nėra. 
Birštono savivaldybė kasmet teikia paraišką Švietimo ir mokslo ministerijai mokykliniam autobusui Birštono gimnazijos mokinių pavežimui į mokyklą gauti. Birštono gimnazijoje besimokantys mokiniai gyvena ne tik Birštono mieste, bet ir kaimiškose vietovėse. Gimnazijos turimais trimis geltonaisiais mokykliniais autobusais yra pavežami 109 mokiniai iš kaimiškų gyvenamųjų teritorijų. Rytais atvežant mokinius į gimnaziją kiekvienas mokyklinis autobusas važiuoja po du reisus. Mokinių pavėžėjimas organizuojamas, derinant vietinio reguliaraus susisiekimo ir geltonųjų autobusų maršrutus, kad vieni kitų nedubliuotų. Gana dažnai mokiniai į mokyklą atvyksta maršrutiniu autobusu, o namo parvyksta geltonuoju autobusu. Sugedus autobusui, jis nedelsiant pakeičiamas kitu, dėl to nesutrinka mokinių pavėžėjimo procesas. 
Atsižvelgiant į tai, kad prognozuojama, jog 2022–2026 metais besimokančių mokinių skaičius Birštono savivaldybėje išliks beveik stabilus, tikėtina, kad bendra mokinių vežiojimui skiriamų išlaidų suma neturėtų padidėti (jeigu nesikeistų kitos su mokinių vežiojimu ir jo organizavimu susijusios išlaidos, pavyzdžiui: kuro kainos ir darbuotojų atlyginimų didėjimas, mokesčių normų pasikeitimas ir pan.).
III. ESAMOS ŠVIETIMO BŪKLĖS PRIVALUMAI IR TRŪKUMAI
	Stiprybės (privalumai)
	Silpnybės (trūkumai) 

	1. Sutvarkytas mokyklų tinklas, pakankamas mokyklų skaičius ir patogus mokyklų išsidėstymas savivaldybės teritorijoje.
2. Vykdomos visos formaliojo švietimo programos (pradinio, pagrindinio ir vidurinio ugdymo) bei neformaliojo švietimo programos, gyventojams užtikrintas šių programų teikimas. 
3. Padidėjo ir toliau didėja ikimokyklinio amžiaus vaikų, lankančių ikimokyklinio ugdymo įstaigas, skaičius. 
4. Išplėtotas įstaigų, teikiančių kokybišką ikimokyklinį ir priešmokyklinį ugdymą, tinklas.
5. Nekomplektuojamos jungtinės klasės arba minimalų mokinių skaičių turinčios klasės.
6. Vidutinis mokinių skaičius klasėse yra 20,5 mokinio ir jis pastaraisiais metais yra stabilus, nekintantis. 
7. Mokyklos atnaujintos panaudojant Valstybės investicijų programos, Europos Sąjungos paramos, valstybės tikslinės dotacijos ir Savivaldybės lėšas, sutvarkytos mokyklų edukacinės aplinkos.
8. Pagal sudarytą sutartį Kauno pedagoginė psichologinė tarnyba teikia Birštono savivaldybės mokiniams ir mokytojams kvalifikuotą švietimo diagnostinę pagalbą, prireikus, ir kitą švietimo pagalbą.
9. Užtikrintas mokinių, gyvenančių toliau kaip 3 km nuo mokyklos, vežimas į mokyklą.
10. Pakankamai aukštas bendras VBE vidurkis, aukšti gimnazijos reitingai tarp Lietuvos gimnazijų išmokant mokinius  chemijos, informacinių technologijų, biologijos.
11. Savivaldybė dalyvauja projekte „Kokybės krepšelis“, parengtas ir įgyvendinamas Birštono gimnazijos veiklos tobulinimo planas orientuotas į ugdymo kokybės gerinimą bei aukštesnius mokinių mokymosi pasiekimus. 
12. Profesionalūs žmogiškieji ištekliai (didelė patirtis, tinkama mokyklų vadovų ir pavaduotojų kompetencija, aukšta pedagogų kvalifikacija).
13. Geras švietimo paslaugų prieinamumas (nuo ikimokyklinio ugdymo iki neformalaus švietimo).
14. Mokyklos renovuotos, pritaikytos neįgaliesiems, turi gerą, atitinkančią šiuolaikinius reikalavimus materialinę bazę 
15. Įgyvendinant projektus mokyklos  aprūpintos mokymo priemonėmis bei IT technologijomis.
16. Įvestas nuotolinis mokymas paskatino spartesnį ugdymo proceso skaitmenizavimą.
17. Bendrojo ugdymo mokyklą, ikimokyklinio ugdymo mokyklas, meno mokyklą ir sporto centrą lanko ne tik Birštone gyvenantys, bet ir kitų savivaldybių mokiniai. 
18. Nėra dviem pamainom dirbančių mokyklų.
19. Mokyklos yra finansiškai savarankiškos.
20. Bendrojo ugdymo mokykla – Birštono gimnazija turi visus reikalingus specialistus būtinus kokybiškai švietimo pagalbai teikti.  
21. Vienam 7–17 m. amžiaus gyventojui tenka daugiausiai siūlomų NVŠ programų.
22. Aukštas geros mokinių savijautos rodiklis savivaldybės mokyklose  - 69 proc. 
	1. Pakankamai didelė mokinių dalis, Pagrindinio ugdymo pasiekimų patikrinimo metu nepasiekusių patenkinamo lietuvių kalbos ir matematikos pasiekimų lygmens.
2. VBE rezultatai parodė, kad nemaža dalis (10-15 proc.) abiturientų yra nepasiekę lietuvių kalbos ir matematikos patenkinamo lygmens. 
3. Maža dalis abiturientų pasiekia valstybinių brandos egzaminų aukštesnįjį pasiekimų lygį arba išlaikymo šimtu balų ribą, t. y. gauna 86–100 balų įvertinimą.
4. Birštono gimnazijoje kabinetuose naudojama IKT įranga nepilnai atitinka šiandienos reikalavimus, nėra pakankamai moderni.
5. Birštono gimnazijos mokinių žinių taikymo ir aukštesniųjų mąstymo gebėjimų vertinimai ženkliai nepasiekia maksimalaus galimų taškų skaičiaus, ir šis atotrūkis didėja mokiniams pereinant į aukštesnes klases (Nacionalinio mokinių pasiekimų patikrinimo rezultatai). 
6. Mokiniams pereinant į aukštesnes klases žinių ir supratimo ir aukštesnieji mokymosi gebėjimai prastėja.
7. Lietuvių kalbos, matematikos ir gamtos mokslų pasiekimai bendrojo ugdymo mokykloje – Birštono gimnazijoje nėra aukšti ir stabilūs, maža teorijos ir praktikos dermė.
8. Dalis mokytojų ganėtinai vangiai siekia aukštesnės kvalifikacinės kategorijos, nėra suinteresuoti tobulinti kvalifikaciją.
9. Trūksta mokyklų vadovų, šiuo metu 25 proc. mokyklų neturi vadovų, neruošiama naujų vadovų pamaina. 
10. Tik pusė arba mažiau nei pusė mokinių geba sieti teoriją su praktika. Mokiniai vis dar pasigenda labiau įprasminto ugdymo(si), ryškesnių teorijos ir praktikos sąsajų, tačiau patys neprisiima atsakomybės už savo ugdymo(si) rezultatus.
11. Birštono savivaldybė yra tarp savivaldybių, kuriose yra teikiama mažiausiai NVŠ programų, nepakankama jų įvairovė. 
12. Nepakankama Birštono meno mokykloje vykdomų programų įvairovė. 
13. Dėl nemažo skaičiaus važinėjančių mokinių sunku organizuoti neformalųjį švietimą.
14. Dalis tėvų nepakankamai rūpinasi savo vaikų mokymusi bei elgesiu ir nėra iniciatyvūs, bendradarbiaudami su mokyklos bendruomene.
15. Pernelyg lėtai atnaujinama kompiuterinė įranga, dalis įrangos jau nebeatitinka šiuolaikinių reikalavimų. 
16. Ikimokyklinio ugdymo įstaigose trūksta kai kurių švietimo pagalbos specialistų, kurie galėtų profesionaliai ir operatyviai spręsti mokinių problemas ir teiktų kvalifikuotą konsultacinę, metodinę pagalbą tėvams, pedagogams ir įstaigų vadovams.
17. Mokyklų aprūpinimas šiuolaikiškomis ir moderniomis IT priemonėmis dar yra nepakankamas.
18. Informacinės technologijos nepakankamai naudojamos ugdymo procese.



	Grėsmės (pavojai)
	Galimybės (pasirinkimai, tikimybė)

	1. Mažėja mokinių skaičius, didėja klasių komplektų skaičiaus mažėjimo tikimybė.
2. Nėra natūralios pedagogų kaitos, kokybinio atsinaujinimo, į savivaldybę neatvyksta dirbti pedagogai – jauni specialistai (šiuo metu ugdymo įstaigose dirba tik vienas mokytojas iki 30 m. amžiaus). 
3. Nebus kuriama ir sukurta mokyklų infrastruktūra ir tinklaveika, užtikrintas švietimo išteklių prieinamumas ir panaudojimas ugdymo kokybei tobulinti bei ugdymo pasiekimams gerinti. 
4. Nebus užtikrinamas bendrojo ugdymo prieinamumas, lygios galimybės ir įtraukiojo ugdymo nuostatų įgyvendinimas.
5. Negerės ugdymo kokybė ir sąlygos, nes lėšų trūkumas neleis mokyklų aprūpinti ne tik naujomis mokymo priemonėmis, bet ir atnaujinti senų, nebus sąlygų individualizuoti ir diferencijuoti ugdymą, teikti mokiniams reikiamą švietimo pagalbą. 
6. Iš Savivaldybės biudžeto skiriamos lėšos mokyklų edukacinėms reikmėms, modernizavimui gali būti mažinamos, nepakaks lėšų patalpų remontui, atnaujinimui. 
7. Neracionaliai naudojant švietimui skirtas lėšas, pablogės mokymo kokybė, nes mokyklos vykdys išgyvenimo politiką, atitraukiančią bendruomenių dėmesį nuo mokykloms keliamų tikslų ir uždavinių įgyvendinimo.
8. Esant sudėtingai pasaulio politinei ar epidemiologinei situacijai,  mokymą organizuojant nuotoliniu būdu, gali prastėti ugdymo kokybė, padidėti atotrūkis tarp mokymosi pasiekimų, gali būti paveiktas mokyklų tinkamas pasiruošimas dirbti sudėtingomis sąlygomis ir  siekti ugdymo kokybės.  
9. Sparčiai senėja ir neatsinaujina pedagogų kontingentas.
10. Dėl mokinių pavėžėjimo iš dalies ribotos mokinių galimybės dalyvauti neformalaus švietimo veikloje.
11. Dalies mokinių žema mokymosi (ypač pagal pagrindinio ugdymo programą) motyvacija, stokojama socialinių gebėjimų ir elgesio kultūros.
12. Nepakankamas mokyklų bendradarbiavimas su socialiniais partneriais ir mokinių tėvais bei pedagoginės pagalbos ir informacijos teikimas jiems. 
13. Dėl nemažo skaičiaus važinėjančių mokinių  sunku organizuoti neformalųjį švietimą, gali būti  neišnaudojamos galimybės mokiniams lankyti neformaliojo vaikų švietimo programų teikėjų siūlomų programų užsiėmimus. 
14. Nuotolinio mokymo įvedimas paspartino mokyklų kompiuterizavimo ir skaitmenizavimo  procesą, mokinių aprūpinimą asmeninėmis kompiuterinėmis mokymo priemonėmis, tačiau mokyklų aprūpinimas stacionariomis ir kokybiškomis ugdymo procesui organizuoti tinkamomis informacinėmis technologijomis ir jų atnaujinimas dar nėra pakankamas ir mokyklos nespėja įgyti moderniausių ugdymo priemonių. 
15. Ateityje gali būti susiduriama su mokyklų vadovų trūkumu, neruošiama naujų vadovų pamaina, švietimo lyderių trūkumas gali atsiliepti mokyklų veiklos kokybei.
	1. Palankus savivaldybės socialinis ekonominis kultūrinis (SEK) kontekstas gali pasitarnauti ir turėti įtakos mokinių mokymosi motyvacijos ir pasiekimų gerinimui.
2. Laikytis mokymo lėšų apskaičiavimo ir paskirstymo metodikoje reglamentuoto klasių komplektavimo principų pagal mokyklų tinklo kūrimo kriterijus didinant bendrojo ugdymo prieinamumą ir mokiniams sudarant lygias galimybes įgyti kokybišką ugdymą.
3. Mokyklų patalpų atnaujinimas ir modernizavimas, racionalus  naudojimas, pritraukiant papildomas lėšas už papildomas už teikiamas nuomos paslaugas, tuo pačiu mažinti mokyklų išlaikymo kaštus.
4. Savivaldybė dalyvauja projekte „Kokybės krepšelis“, parengtas ir įgyvendinamas Birštono gimnazijos veiklos tobulinimo planas. suformuota pokyčių komanda ir jos idėjų sklaida turėjo teigiamos įtakos kokybiškam ugdymo proceso organizavimui mokyklose.
5. Savivaldybė įgyvendins projekto „Kokybės krepšelis“ numatytus kriterijus – sumažės mokinių, nepasiekiančių pagrindinio pasiekimų lygmens, skaičius ir padidės mokinių, pasiekiančių aukštesnį pasiekimų lygmenį, skaičius.
6. Svarstytini klausimai dėl transporto išlaidų kompensavimo mokytojams nuvykimui į darbą ir grįžimu, siekiant pritraukti į mokyklas jaunus specialistus. 
7. Mokyklose bus išspręsta pilnų švietimo pagalbos specialistų komandų suformavimo problema, švietimo pagalbos specialistai galės profesionaliai ir operatyviai spręsti mokinių problemas ir teikti kvalifikuotą konsultacinę, metodinę pagalbą tėvams, pedagogams ir įstaigų vadovams. 
8. Mokiniams būtų sudarytos vienodos galimybės rinktis pasirenkamuosius dalykus, skiriamas vienodas dėmesys ugdymo turinio individualizavimui ir diferencijavimui, veiklų ugdymo kokybės gerinimui.
9. Mokyklos bus aprūpintos bendrojo ugdymo programoms įgyvendinti reikalinga mokymo įranga ir mokymo priemonėmis, sukurta tinkama edukacinė aplinka, atnaujintos IT technologijos, apsirūpinta nauja modernia IT įranga.  
10. Įgyvendinant įtraukiojo ugdymo nuostatas, bus užtikrinta galimybė specialiųjų ugdymosi poreikių turintiems vaikams ugdytis kartu su savo bendraamžiais. 
11. Siūlomi įvairūs ir gyventojų poreikius atitinkantys priešmokyklinio ir ikimokyklinio ugdymo modeliai, sudaromos galimybės tėvams pasirinkti priimtiną modelį. 
12. Mokyklų tinklo pertvarkos priemonių įgyvendinimo proceso metu sutaupytos ir racionaliai naudojamos lėšos paspartins mokyklų kompiuterizavimo procesą, aprūpinimą stacionariomis ir kokybiškomis ugdymo procesui organizuoti tinkamomis informacinėmis technologijomis. 
13. Galimybės teikti paraiškas ir dalyvauti įvairių programų ir fondų finansuojamuose projektuose, tuo pritraukiant papildomas lėšas, tobulinant įstaigų veiklą, įsigyjant reikiamą įrangą, skatinant partnerystę ir bendradarbiavimą. 
14. Dalyvavimas „Tūkstantmečio mokyklų“ programoje, siekiant tikslo – sukurti kiekvienam besimokančiajam lygiavertes ir šiuolaikiškas kokybiško ugdymo(si) sąlygas bei sustiprinti savivaldybėje veikiančią bendrojo ugdymo mokyklą – Birštono gimnaziją. 




IV. MOKYKLŲ TINKLO PERTVARKOS PLANO RENGIMO PAGRINDIMAS. MOKYKLŲ TINKLO KŪRIMO STRATEGINIS TIKSLAS IR UŽDAVINIAI

1. Mokyklų tinklo pertvarkos plano parengimo ir patvirtinimo pagrindimas. 
Birštono savivaldybės mokyklų tinklo pertvarkos planą būtina parengti, nes:
1. mokiniams turi būti sudarytos sąlygos gauti kokybišką ugdymą už Savivaldybei prieinamą kainą (kaštus);
2. turi būti užtikrinta, kad visi pagrindinio ir vidurinio ugdymo programos mokiniai gautų kokybišką ugdymą, kad dėl finansavimo trūkumo mokiniams nebūtų ribojamos pasirenkamųjų dalykų programų, modulių pasirinkimo galimybės;
3. mokyklų veikla būtų grindžiama tinklaveikos principu, kuriuo skatinamas mokyklų jungimasis į tinklus bei išteklių prieinamumo principu, kuriuo tikimasi, kad sukurta mokyklų infrastruktūra ir intelektiniai ištekliai bus prieinami kitų savivaldybės teritorijoje ar gretimų savivaldybių teritorijoje esančių mokyklų mokiniams bei mokytojams.
4. Birštono gimnazijoje, besimokantys mokiniai turėtų integralias, optimalias ir kokybiškas ugdymo(si) sąlygas savo pasiekimams gerinti, numatoma veikla būtų nukreipta į veikiančios savivaldybės bendrojo ugdymo mokyklos Birštono gimnazijos stiprinimą ir mokinių pasiekimų gerinimą joje;
5. siekiama modernizuoti mokyklų infrastruktūrą, siekiant įveiklinti turimą bei, esant poreikiui, sukurti naują;
6. siekiama pagerinti ir modernizuoti Birštono gimnazijos ir kitų mokyklų pastatų būklę, užtikrinti vaikams saugią, modernią, švietimo standartus atitinkančią ugdymo aplinką;
7. sutaupytas ir „Tūkstantmečio mokyklos“ programos bei projekto „Kokybės krepšelis, kuris yra minėtos programos dalis, skirtas lėšas Savivaldybė galėtų skirti mokymosi aplinkai gerinti, vaikų saugumą garantuojančioms švietimo programoms įgyvendinti, aktualių edukacinių erdvių, tokių kaip STEAM, kūrimui ir įrengimui.

2. Savivaldybės mokyklų tinklo pertvarkos strateginis tikslas ir uždaviniai.
Savivaldybės mokyklų tinklo pertvarkos strateginis tikslas – užtikrinti ikimokyklinio, pradinio, pagrindinio, vidurinio bei neformaliojo švietimo programų įvairovę ir sudaryti sąlygas plėtoti geros kokybės privalomąjį ir visuotinį švietimą, patenkinti bendruomenės švietimo poreikius.
Uždaviniai:
1. sudaryti sąlygas privalomajam priešmokykliniam ugdymui;
2. sudaryti sąlygas ikimokyklinio ugdymo vaikams ugdytis pagal tėvų (globėjų) pageidaujamus ikimokyklinio ugdymo modelius;
3. plėtoti formaliojo ir neformaliojo švietimo programų įvairovę, didinti vaikų užimtumo neformaliojo švietimo programose galimybes;
4. pasiekti, kad visos švietimo įstaigos atitiktų higienos reikalavimus, sukurti švietimo įstaigose saugią ir patrauklią aplinką;
5. tinkamai komplektuoti klases pagal bendruosiuose ugdymo planuose ir Mokymo lėšų apskaičiavimo ir paskirstymo metodikoje nustatytus reikalavimus;
6. sudaryti sąlygas plėtoti ugdymo proceso organizavimą nuotoliniu ugdymo proceso organizavimo būdu;
7. sudaryti sąlygas mokyklose organizuoti ugdymą ugdymosi šeimoje būdu;
8. užtikrinti veiksmingą ir savalaikę švietimo pagalbą, tinkamai pasiruošti ir įgyvendinti įtraukiojo ugdymo nuostatas.

V. MOKYKLŲ TINKLO PERTVARKOS PRIORITETAI IKI 2026 METŲ

Birštono savivaldybės mokyklų tinklo pertvarkos prioritetai:
1. kokybiškas formalusis ir neformalusis švietimas kiekvienam besimokančiajam;
2. reikiamos ir kokybiškos švietimo pagalbos teikimas kiekvienam, kam tos pagalbos reikia;
3. mokymosi aplinkos gerinimas užtikrinant sveikas ir saugias ugdymosi sąlygas;
4. efektyvus ir racionalus žmogiškųjų ir finansinių išteklių panaudojimas;
5. Savivaldybės mokyklų, vykdančių formaliojo ir neformaliojo švietimo programas, tinklas kuriamas nepažeidžiant švietimo sistemos principų: lygių galimybių, kontekstualumo, veiksmingumo ir tęstinumo.

VI. LAUKIAMI REZULTATAI IKI 2026 METŲ

Laukiami rezultatai iki 2026 metų. 
Įgyvendinus mokyklų tinklo pertvarkos bendrojo plano tikslus ir uždavinius:
1. dar labiau pagerės mokinių mokymosi sąlygos ir bus užtikrinamas kokybiškas formalusis ir neformalusis švietimas, formaliojo ir neformaliojo švietimo programų prieinamumas, pasirinkimo galimybės ir įvairovė;
2. tinkamai bus komplektuojamos klasės pagal bendruosiuose ugdymo planuose ir Mokymo lėšų apskaičiavimo ir paskirstymo metodikoje nustatytus reikalavimus;
3. pagerės švietimo pagalbos teikimo galimybės ir sąlygos, bus įgyvendintos įtraukiojo ugdymo nuostatos;
4. racionaliau bus naudojamos Savivaldybės biudžeto lėšos.

VII. PAGRINDINIŲ REZULTATŲ PASIEKIMO RODIKLIAI IR NUMATOMAS MOKYKLŲ TINKLO PERTVARKOS VERTINIMAS

1. Numatomas mokyklų tinklo pertvarkos vertinimas.

Pasibaigus 2022–2026 metų tinklo pertvarkos plano įgyvendinimo laikotarpiui, 2027 metais turėtų būti atliktas mokyklų tinklo pertvarkos vertinimas, kuriuo būtų nustatoma, kokį socialinį ir ekonominį poveikį turėjo Birštono savivaldybės mokyklų tinklo pertvarkymo 2022–2026 metais bendrojo plano įgyvendinimas. 
51 lentelė. Pagrindinių rezultatų pasiekimo rodikliai  
	Eil. Nr.
	Rodiklis
	Esama būklė
	Planuojama
2022–2026 metais

	Tikslas - užtikrinti ikimokyklinio, pradinio, pagrindinio, vidurinio bei neformaliojo švietimo programų įvairovę ir sudaryti sąlygas plėtoti geros kokybės privalomąjį ir visuotinį švietimą, patenkinti bendruomenės švietimo poreikius.

	1.
	Sudarytos sąlygos ikimokyklinio ugdymo vaikams ugdytis pagal tėvų pageidaujamus ikimokyklinio ugdymo modelius
	Ikimokyklinio ugdymo grupes lanko 93 % ikimokyklinio amžiaus vaikų pagal tėvų pageidaujamus ugdymo modelius
	Ikimokyklinio ugdymo grupes lanko 97 % ikimokyklinio amžiaus vaikų pagal tėvų pageidaujamus ugdymo modelius 

	
	
	Ikimokyklinio ir priešmokyklinio ugdymo grupių plėtra esant poreikiui
	Ikimokyklinio ir priešmokyklinio ugdymo grupių plėtra esant poreikiui. Naujų ikimokyklinio ugdymo grupių skaičius – 1

	2.
	Sudarytos sąlygos privalomajam paankstintam priešmokykliniam ugdymui, vaikams ugdytis pagal tėvų pageidaujamus priešmokyklinio ugdymo modelius 
	Priešmokyklinio ugdymo grupes pagal pageidaujamus modelius lanko 93 % vaikų
	Tėvams sudaryta galimybė pagal poreikius rinktis įvairius priešmokyklinio ugdymo modelius 
Priešmokyklinio ugdymo grupes pagal pageidaujamus modelius lanko 100 % vaikų

	3.
	Užtikrintos lygios ugdymo(si) galimybės Birštono savivaldybėje gyvenantiems vaikams
	Viso etato arba didesnį darbo krūvį turinčių mokytojų dalis (proc.) – 45 %
	Viso etato arba didesnį darbo krūvį turinčių mokytojų dalis (proc.) – 50 %

	
	
	Visi mokiniai, gyvenantys toliau kaip 3 km, pavežami į artimiausią mokyklą – 100 proc. 
	Visi mokiniai, gyvenantys toliau kaip 3 km, pavežami į artimiausią mokyklą – 100 proc. 

	4.
	Klasės komplektuojamos laikantis bendruosiuose ugdymo planuose ir Mokymo lėšų apskaičiavimo ir paskirstymo metodikoje nustatytų reikalavimų
	Klasių komplektų skaičius  – 25.
Nepilnų klasių komplektų skaičius - 0
	Klasių komplektų skaičius  – 25.
Nepilnų klasių komplektų skaičius - 0


	5.
	Sudarytos sąlygos plėtoti ugdymo proceso organizavimą nuotoliniu ugdymo proceso organizavimo būdu ir organizuoti ugdymą ugdymosi šeimoje būdu
	Mokyklų, kuriose įteisintas nuotolinis ugdymo proceso organizavimo būdas, skaičius – 1
	Mokyklų, kuriose įteisintas nuotolinis ugdymo proceso organizavimo būdas, skaičius – 4

	
	
	Mokyklų, kuriose įteisintas ugdymosi šeimoje būdas –  3
	Mokyklų, kuriose įteisintas ugdymosi šeimoje būdas – 3

	6.
	Užtikrinta veiksminga ir savalaikė švietimo pagalba, tinkamai pasiruošta ir įgyvendintos įtraukiojo ugdymo nuostatos
	Vienam pagalbos specialistui (etatui) tenkantis mokinių (vaikų) skaičius  – 132
	Vienam pagalbos specialistui (etatui) tenkantis mokinių skaičius (vaikų) – 70

	
	
	Bendrojo ugdymo mokykloje dirba pilnai sukomplektuota švietimo pagalbos specialistų komanda (4 švietimo pagalbos specialistai) 
	Bendrojo ugdymo mokykloje dirba pilnai sukomplektuota švietimo pagalbos specialistų komanda (4 švietimo pagalbos specialistai)

	7. 
	Plėtojama formaliojo ir neformaliojo švietimo programų įvairovė, didinamos vaikų užimtumo neformaliojo švietimo programose galimybės 
	Pasirenkamųjų dalykų ir laikinųjų grupių sudarymo poreikiai tenkinami 80 %
	Pasirenkamųjų dalykų ir laikinųjų grupių sudarymo poreikiai tenkinami 85 %

	
	
	Vaikams pasiūlytos 4 NVŠ programos
	Vaikams pasiūlytos 6 NVŠ programos (ne mažiau kaip 2 iš jų – technologinio pobūdžio programos)

	8.
	Pasiekta, kad visos švietimo įstaigos atitiktų higienos reikalavimus ir būtų pritaikytos neįgaliųjų poreikiams 
	100 % mokyklų atitinka higienos reikalavimus
	100 % mokyklų atitinka higienos reikalavimus

	
	
	75 % mokyklų pritaikytos neįgaliųjų poreikiams
	100 % mokyklų pritaikytos neįgaliųjų poreikiams


52 lentelė. Mokyklų tinklo pertvarkos vertinimas socialinio ir ekonominio poveikio požiūriu.
	Sprendimai
	Socialinis poveikis
	Ekonominis poveikis

	Suformuotas optimalus švietimo įstaigų tinklas Savivaldybėje
	Visi vaikai bei suaugusieji gali gauti formaliojo ir (ar) neformaliojo švietimo paslaugas.
	Švietimui skirtos lėšos naudojamos racionaliai. Sumažėjusios 1 mokinio mokymo išlaidos. 

	Pagerinta pedagogų kokybinė sudėtis
	Ugdytinius ugdo ir mokinius moko didesnis aukštesnės kvalifikacijos specialistų skaičius ir dėl to mokiniai pasiekia geresnių mokymosi rezultatų.
	Padidėja lėšų poreikis pedagogų kvalifikacijos tobulinimui.

	Užtikrintos lygios mokymosi galimybės ir garantuota aukštesnė ugdymo kokybė
	Visi vaikai turi sąlygas pasirengti mokyklai ir pradėti ją lankyti. Visiems, kuriems reikia, teikiama visa būtina švietimo pagalba. Visi mokiniai pagal poreikius gauna kokybišką ugdymą ir pagal savo gebėjimus daro pažangą. Mažėja mokinių, kurie kartoja kursą arba nebaigę pagrindinio ugdymo programos palieka mokyklą. Daugiau mokinių įgyja pagrindinį ir vidurinį išsilavinimą, sėkmingai mokosi toliau ir įsitvirtina darbo rinkoje. 
	Mažiau lėšų išleidžiama antramečiams mokyti. Mažiau mokama bedarbio pašalpų. Daugiau mokinių įgyja išsilavinimą, gauna geresnį atlygį už darbą, dirba pagal kvalifikaciją ir kuria valstybei pridėtinę vertę.

	Atnaujinti mokyklų pastatai, gerėja švietimo aprūpinimas
	Didesnis mokinių skaičius mokosi atnaujintuose mokyklų pastatuose, šiltesnėse klasėse ir turi daugiau modernių mokymo priemonių, gali naudotis atnaujintomis ar įkurtomis edukacinėmis erdvėmis.
	Didėja Savivaldybės biudžeto išlaidos. Daugiau lėšų skiriama edukacinių erdvių atnaujinimui (įrengimui) ir ugdymo proceso modernizavimui.

	Į mokyklas pavežami visi kaimiškose vietovėse gyvenantys priešmokyklinukai ir mokiniai, kurie gyvena toliau kaip 3 km nuo mokyklos. Mokiniams sudarytos galimybės dalyvauti NVŠ programose.
	Sudarytos galimybės ugdymosi prieinamumui, geros ugdytinių ir mokinių ugdymo(si) bei mokymo(-si) sąlygos. 
	Iš Savivaldybės biudžeto papildomų išlaidų nereikėtų, nes mažėja vežiojamų mokinių skaičius.


2. Mokyklų tinklo pertvarkos strateginio tikslo ir uždavinių įgyvendinimo finansinis pagrindimas.
Įgyvendinus Birštono savivaldybės mokyklų tinklo pertvarkymo 2022–2026 metais bendrąjį planą, motyvuotai nustatant klasių komplektų skaičių (vadovaujantis Mokymo lėšų apskaičiavimo ir paskirstymo metodikoje nustatytais mokinių skaičiaus vidurkiais) ugdymui skirtos lėšos bus naudojamos racionaliai, sutaupytos lėšos bus skiriamos ugdymo kokybei gerinti, mokyklų ir mokinių aprūpinimui moderniomis IT priemonėmis, bus galima skirti daugiau išteklių mokytojų kompiuterinio raštingumo, skaitmeninei ir nuotolinio ugdymo kompetencijoms gerinti. Tinklo pertvarkos plane bei kituose strateginiuose dokumentuose siūlomos priemonės pasitarnaus mokyklų bendruomenių skatinimui kurti vidaus technologinės ir metodinės pagalbos sistemą, kad laiku būtų suteikiama pagalba mokytojams ir mokiniams, dirbantiems kontaktiniu, nuotoliniu, mišriuoju ar hibridiniu ugdymo(si) būdu. Siekiant sudaryti geresnes saviraiškos galimybes ir sumažinti mokinių socializacijos bei mokymosi praradimus, bus plečiama neformaliojo vaikų švietimo paslaugų kokybė bei vykdomų programų pasiūla.
3. Planuojamos mokyklų tinklo pertvarkos 2022–2026 metais veiksmų planas. 
Planuojama Birštono mokyklų tinklo pertvarka 2022–2026 metais pateikiama Birštono mokyklų tinklo pertvarkos 2022–2026 metais veiksmų plane (pridedamas). Vykdoma nuosekli plano įgyvendinimo stebėsena ir keičiantis faktinei situacijai, Lietuvos Respublikos teisės aktams ir nuostatoms, Birštono savivaldybės mokyklų tinklo pertvarkos 2022–2026 metų bendrasis planas kasmet peržiūrimas ir gali būti tikslinamas bei keičiamas.
BIRŠTONO SAVIVALDYBĖS MOKYKLŲ TINKLO PERTVARKOS VEIKSMŲ 
2022–2026 METAIS PLANAS
	Mokyklos pavadinimas, tipas, vykdomos formaliojo ir neformaliojo švietimo programos
	Mokyklos reorganizavimo, likvidavimo arba vidaus struktūros pertvarkymo būdai
	Planuojama reorganizacija, likvidavimas arba vidaus struktūros pertvarkymas ir  data
	Mokyklos pavadinimas, tipas, vykdomos programos po reorganizacijos arba vidaus struktūros pertvarkymo

	1
	2
	3
	4

	Birštono gimnazija 
Pradinio, pagrindinio ugdymo ir vidurinio ugdymo programos
	Be struktūrinių pokyčių
	Reorganizacija, likvidavimas, vidaus struktūros pertvarkymas neplanuojamas. Pagal poreikį formuojama priešmokyklinio ugdymo grupė (jei reikės steigti papildomas ikimokyklinio ugdymo grupes). Tėvams siūlomi įvairesni ikimokyklinio ir priešmokyklinio ugdymo modeliai. 
Pagal poreikį steigiamos „Visos dienos mokyklos“ grupės.  
	Birštono gimnazija 
Pradinio, pagrindinio ugdymo ir vidurinio ugdymo programos

	Birštono vaikų lopšelis-darželis „Vyturėlis“.
Ikimokyklinio ugdymo programa, priešmokyklinio ugdymo programa 
	Be struktūrinių pokyčių
	Reorganizacija, likvidavimas, vidaus struktūros pertvarkymas neplanuojamas
	Birštono vaikų lopšelis-darželis „Vyturėlis“
Ikimokyklinio ugdymo programa, priešmokyklinio ugdymo programa

	Birštono lopšelis-darželis „Giliukas“
Ikimokyklinio ugdymo programa, priešmokyklinio ugdymo programa
	Be struktūrinių pokyčių
	Reorganizacija, likvidavimas, vidaus struktūros pertvarkymas neplanuojamas
	Birštono lopšelis-darželis „Giliukas“
Ikimokyklinio ugdymo programa, priešmokyklinio ugdymo programa

	Birštono meno mokykla
Formalųjį švietimą papildanti meninio ugdymo programa, neformaliojo švietimo programa 
	Be struktūrinių pokyčių
	Reorganizacija, likvidavimas, vidaus struktūros pertvarkymas neplanuojamas. 
	Birštono meno mokykla
Formalųjį švietimą papildanti meninio ugdymo programa, neformaliojo švietimo programa 

	Birštono sporto centras 
Formalųjį švietimą papildanti sportinio ugdymo programa, neformaliojo švietimo programa
	Be struktūrinių pokyčių
	Reorganizacija, likvidavimas, vidaus struktūros pertvarkymas neplanuojamas.
	Birštono sporto centras
Formalųjį švietimą papildanti sportinio ugdymo programa, neformaliojo švietimo programa



Vykdoma nuosekli plano įgyvendinimo stebėsena ir, keičiantis faktinei situacijai, Lietuvos Respublikos teisės aktams ir nuostatoms, Birštono savivaldybės mokyklų tinklo pertvarkos 2022–2026 metų bendrasis planas kasmet peržiūrimas ir gali būti tikslinamas bei keičiamas.
_________________________


2015 m.	2016 m. 	2017 m .	2018 m.	2019 m.	2020 m.	2021 m.	40	46	47	31	37	41	35	
2015 m.	2016 m. 	2017 m .	2018 m.	2019 m.	2020 m.	2021 m.	
2015 m.	2016 m. 	2017 m .	2018 m.	2019 m.	2020 m.	2021 m.	Metai


Gimimų skaičius



Priešmokyklinis ugdymas	
2018 m. 	2019 m.	2020 m.	2021 m.	47	41	46	45	Pirmokai	

2018 m. 	2019 m.	2020 m.	2021 m.	39	50	41	42	Metai


Vaikų skaičius




2019 m.	
Gimnazija	Profesinė mokykla	Dirba	Užsienyje	Kita	34	6	0	0	4	2020 m.	
Gimnazija	Profesinė mokykla	Dirba	Užsienyje	Kita	39	2	0	0	7	2021 m.	
Gimnazija	Profesinė mokykla	Dirba	Užsienyje	Kita	36	5	0	0	3	
Skaičius




2019 m.	
Universitetai	Kolegijos	Profesinės mokyklos	Studijos užsienyje	Kita	19	2	2	2	10	2020 m.	
Universitetai	Kolegijos	Profesinės mokyklos	Studijos užsienyje	Kita	20	6	7	0	12	2021 m.	
Universitetai	Kolegijos	Profesinės mokyklos	Studijos užsienyje	Kita	13	14	1	0	5	
Skaičius

